Η επίσκεψη στο ιατρείο μας | Mysite\nΤι περιλαμβάνει μια επίσκεψη στο ιατρείο μας\nΗ σωστή ιατρική στηρίζεται απόλυτα σε ένα εύστοχο και πλήρες ιστορικό, η λήψη του οποίου είναι το πρώτο πράγμα που γίνεται στην επίσκεψη. Ο γιατρός θα θελήσει να μάθει όλες τις λεπτομέρειες για το πρόβλημα του ασθενούς καθώς και μερικές βασικές πληροφορίες για την γενική υγεία, την φαρμακευτική αγωγή, το οικογενειακό ιστορικό κλπ.\nΕξετάζονται με λεπτομέρεια τα όργανα του ΩΡΛ συστήματος.\nΤα αυτιά ελέγχονται με το μικροσκόπιο. Αν χρειαστεί καθαρισμός, αυτός γίνεται με αναρρόφηση ή ειδικά εργαλεία με μεγάλη μεγέθυνση και εντελώς ανώδυνα.\nΗ μύτη, ο φάρυγγας και ο λάρυγγας εξετάζονται με το ενδοσκόπιο με ειδική τεχνική no touch. Η ενδοσκόπηση αυτή είναι η ευκολότερη ενδοσκόπηση που υπάρχει αφού είναι εντελώς ανώδυνη και δεν προκαλεί τάση για εμετό.\nΟι αδένες του λαιμού εξετάζονται οπτικά και με ψηλάφηση. Όλη η εξέταση γίνεται ήρεμα, με πολλή προσοχή και λεπτές κινήσεις, χωρίς να προκαλείται πόνος.\nΌποτε ενδείκνυται, γίνονται μετρήσεις ακοής και λειτουργίας των Ευσταχιανών σαλπίγγων, μέτρηση ωτοακουστικών εκπομπών, ακοομέτρηση με προκλητά δυναμικά του εγκεφαλικού στελέχους, βιντεονυσταγμογραφία, τεστ Dix - Hallpike για τον καλοήθη ίλιγγο θέσης, νευρολογική εξέταση κλπ.\nΥπάρχουν περιπτώσεις που χρειάζονται αρκετές από αυτές τις εξετάσεις όπως υπάρχουν και άλλες στις οποίες δεν χρειάζεται καμία.\nΣυζήτηση - Εξήγηση\nΟ γιατρός ενημερώνει τον ασθενή για τα ευρήματα και τα συμπεράσματα της εκτίμησης και συζητάει μαζί του το επόμενο βήμα. Αυτό μπορεί να είναι η διενέργεια κάποιας επιπλέον εξέτασης (πχ ακτινολογικός έλεγχος), η εφαρμογή κάποιας θεραπείας (πχ φάρμακα, εγχείρηση, θεραπευτικές κινήσεις), η επανεξέταση μετά από ένα διάστημα ή απλά ο καθησυχασμός, εφόσον δεν έχει βρεθεί κάποιο πρόβλημα υγείας.\nΣτην συζήτηση δεν χρησιμοποιούνται δυσνόητοι ιατρικοί όροι. Με κατανοητή γλώσσα και με την βοήθεια τεχνολογικών οπτικών βοηθημάτων (εικόνες, βίντεο, προπλάσματα) επιδιώκεται να καταλάβει ο ασθενής την κατάσταση της υγείας του. Έτσι μπορεί να συμμετέχει στην λήψη των κατάλληλων αποφάσεων, ειδικά όταν υπάρχουν περισσότερες από μία επιλογές για την συνέχεια. Ο γιατρός εξηγεί τα πλεονεκτήματα και τα μειονεκτήματα κάθε περίπτωσης και καθοδηγεί τον ασθενή στις σωστές αποφάσεις.


Ποτέ δεν είναι αργά, μέσα σε μία ημέρα, σε ένα χρόνο ή στη διάρκεια της ζωής μας, να αλλάξουμε τη δική μας ιστορία – Mama Earth\nΟ καθένας απο εμάς ”κουβαλάει” μια ταυτότητα. Μια ταυτότητα που δημιουργήθηκε από το σύνολο των βιωμάτων μας και τις ερμηνείες που έχουμε δώσει σ΄αυτά τα βιώματα, από τους ρόλους που πήραμε στην πατρική μας οικογένεια, τις εικόνες που είδαμε, τις πεποιθήσεις μας,τις γνώσεις μας και τα συναισθηματικά μονοπάτια που έχουμε μάθει να περπατάμε. Και κάπως έτσι έχουμε μια αίσθηση του ποιός είμαι.\nΌσο πιο προσκολημένοι είμαστε σ’αυτή την ταυτότητα και στην επιβεβαίωση αυτής της ταυτότητας τόσο πιο δύσκολη γίνεται η πιθανότητα αλλαγής. Έτσι κοιτάζοντας την ζωή μας μοιαζει να υπάρχει μια επανάληψη. Με τον άλφα ή βήτα τρόπο έχουμε συναισθήματα που επαναλαμβάνονται στη ζωή μας και μπαινοβγαίνουμε σε ίδιες ή παρόμοιες καταστάσεις.\n”Δεν αλλάζουν οι άνθρωποι”υποστηρίζουν πολλοί.\n”Ο άνθρωπος γεννιέται δεν γίνεται” πιστεύουν κάποιοι άλλοι.\nΌμως τα πράγματα δεν είναι έτσι..\nΔουλεύοντας τόσα χρόνια με τον ΆΝΘΡΩΠΟ έχω μια άλλη εικόνα. Οι άνθρωποι αλλάζουν! Αρκεί να το θέλουν!!\nΠρουπόθεση αυτής της αλλαγής είναι η θέληση και η ανάληψη ευθύνης της ζωής μας.\nΈχω δεί πάρα πολλούς ανθρώπους να περνάει όλη τους η ζωή με παράπονο και θυμό για όλα αυτά που έχουν πάει στραβά , για τους άλλους που τους πλήγωσαν, εκμεταλλεύτηκαν, ή δεν τους σεβάστηκαν. Πάντα κάποιος άλλος ή κάτι άλλο ευθύνεται για ότι τους συμβαίνει.\nΗ αλήθεια όμως είναι ΜΙΑ. Η ΕΥΘΥΝΗ ΤΗΣ ΖΩΗΣ ΜΑΣ ΑΝΗΚΕΙ ΑΠΟΚΛΕΙΣΤΙΚΑ ΣΕ ΕΜΑΣ.\nΆς αφήσουμε από τα χέρια μας τις ευθύνες της ζωής των άλλων που κρατάμε και ας πάρουμε με αγάπη τις ευθύνες της δικιάς μας ζωής.\nΚαι τότε όλα μπορούν ν αλλάξουν και μόνο προς το καλύτερο.\nΌταν στα αλήθεια αναλάβουμε την ευθύνη της ζωής μας μπορούμε να αλλάξουμε τον εαυτό μας ώστε να υπηρετεί το ευ ζήν μας, να δημιουργήσουμε λειτουργικές και όμορφες σχέσεις, και να μεγαλώσουμε τα παιδιά μας απο την θέση του γονέα.\nΚαι αν για κάποιους αυτό ακούγεται ανακουφιστικό για άλλους δημιουργεί φόβο και άρνηση.\nΆρθρο Ανίτα Σταφυλοπάτη, Ψυχολόγος\nTags: ανίτα σταφυλοπάτη, ψυχολόγος\nΌταν τα Παιδιά γίνονται αναγκαστικά ενήλικες


Η σημασία του να είσαι Φιλαδελφιώτης | e-kafeneio.gr\nΓράφει η Μαρία Παππά, δικηγόρος – πρώην τραπεζική υπάλληλος\nΑν και ζω στην πόλη μας για περίπου μισό αιώνα, καθημερινά ανακαλύπτω στο δρόμο καινούργια πρόσωπα όλων των ηλικιών.\nΗ πόλη μας απαριθμεί κιόλας αρκετές χιλιάδες κατοίκους, που συνεχώς αυξάνονται. Άραγε, ποια είναι η αιτία που κάνει τη Φιλαδέλφεια τόσο επιθυμητό τόπο διαμονής για τους περισσότερους;\nΕίναι το Άλσος της. Πόσοι και πόσοι δεν επιθυμούν να βρουν μια κατοικία κοντά στο Άλσος για να ζουν τα παιδιά του μέσα στο πράσινο!\nΕίναι ο πανέμορφος παραδοσιακός οικισμός της, που δίνει αυτό το χαρακτηριστικό χρώμα στην πόλη μας. Χαμηλά σπιτάκια με κεραμίδια και αυλές, που μας θυμίζουν μιαν άλλη εποχή.\nΕίναι η ζωντάνια της, ο παλμός της, τα μαγαζιά της, ο ρυθμός της.\nΩστόσο, οι μνήμες μιας άλλης εποχής είναι ακόμη νωπές στο μυαλό μου. Όταν η Φιλαδέλφεια ήταν ένας μικρός πυρήνας, όπου όλοι γνωρίζονταν με το μικρό τους όνομα. Τα μαγαζιά λίγα κι εκλεκτά. Ο Σχίζας, ο Κρίνος, ο Κανάκης. Θυμάμαι το γαλατά με το ποδήλατο που μοίραζε το γάλα, τη στρογγυλή πλατεία με το συντριβάνι όπου έπαιζα παιδάκι, το Νώντα που πουλούσε τα λαχεία, το σπίτι μας με την αυλή και τις κότες, τις ατέλειωτες ώρες παιχνιδιού στη Μυριοφύτου και στη Δεκελείας, τις βόλτες με τον πατέρα μου στο άλσος που μοσχοβολούσε, την Πρωτομαγιά με τα άρματα και τα λουλούδια.\nΤώρα, πονάω για κάθε λακούβα στο δρόμο, για τα μπάζα που αντικρύζω καθημερινά στο Άλσος, για τα σίδερα στις ράμπες που εμποδίζουν τους ανάπηρους να περάσουν, για τα σκουπίδια που συσσωρεύονται στους κάδους των περιφερειακών δρόμων, για την αναρχία που επικρατεί στο πανηγύρι της Πρωτομαγιάς, ένα πανηγύρι που έχει χάσει πια το χρώμα του και το σκοπό του.\nΗ Φιλαδέλφεια είναι μια πόλη όμορφη κι ελκυστική. Οραματίζομαι να τη δω να ξαναβρίσκει λίγη από την παλιά της λάμψη και κύρος. Θεωρώ ότι η κατασκευή του γηπέδου της ΑΕΚ θα βοηθήσει πολύ στο “νοικοκύρεμά” της και περιμένουμε όλοι πώς και πώς την ολοκλήρωσή του.\nΘέλω να ξαναδώ δρόμους καθαρούς χωρίς σκουπίδια, πράσινο και παιδικές χαρές παντού, άλσος πνεύμονα πράσινου και πηγή χαράς για μικρούς και μεγάλους.\nΗ πόλη μας το αξίζει να μιλούν όλοι γι’ αυτήν. Να είναι το στολίδι των βορειοδυτικών προαστίων. Μπορούμε να το πετύχουμε. Έχω εμπιστοσύνη στον Παντελή Γρετζελιά, που γνωρίζει την πόλη ως το τελευταίο της πετραδάκι. Είμαι σίγουρη ότι θα το πετύχουμε με δουλειά και συλλογική προσπάθεια.\nΣας καλώ όλους και όλες να εμπιστευθείτε την ανεξάρτητη κίνηση ΞΑΝΑ ΜΑΖΙ για τη Φιλαδέλφεια/Χαλκηδόνα που αξίζουμε.\nΠροηγούμενο άρθροΑνακοίνωση υποψηφίων της παράταξης “Πολιτών Πολιτεία”\nΕπόμενο άρθροΒουρ-ως το Ζεφύρι\nΜικρότερη του αναμενόμενου η κεντρική ομιλία του Γιάννη Βούρου (φωτορεπορτάζ)\nΣήκωσε μανίκια ο Άρης Βασιλόπουλος – Αποθεώθηκε στη Νέα Χαλκηδόνα\nΣυνοικία Ειρήνης: Άλλη μια πετυχημένη ομιλία του Δημάρχου Άρη Βασιλόπουλου


MQ-4C Triton για τη Γερμανία - Defence Review\nHome /Άμυνα/Ειδήσεις/MQ-4C Triton για τη Γερμανία\n10 Απριλίου 2018 16:14\nΤο Αμερικανικό Υπουργείο Εξωτερικών ενέκρινε την πώληση στη Γερμανία τεσσάρων μη-επανδρωμένων αεροχημάτων ναυτικής επιτήρησης MQ-4C Triton της Northrop Grumman. Η πιθανή πώληση, κόστους $ 2,5 δισεκατομμυρίων, αφορά στην προμήθεια των τεσσάρων αεροχημάτων, τροποποιημένων σύμφωνα με τις γερμανικές απαιτήσεις, και ενός σταθμού ελέγχου, ο οποίος αποτελείται από μια κύρια βάση επιχειρήσεων (MD-3A) και μια προωθημένη βάση επιχειρήσεων (MD-3B). Στην τιμή συμπεριλαμβάνονται υλικά και υπηρεσίες τεχνικής υποστήριξης και εκπαίδευσης.\nΤο MQ-4C Triton βασίζεται στο RQ-4 Global Hawk Block.40, το οποίο βρίσκεται σε υπηρεσία από την Αμερικανική Πολεμικό Αεροπορία. Εκτός από αποστολές θαλάσσιας επιτήρησης τα γερμανικά MQ-4C Triton θα μπορούν να εκτελέσουν αποστολές SIGINT (Signals Intelligence), πιθανότατα με το σύστημα ISIS (Integrated Signal Intelligence System) της Airbus, το οποίο αναπτύχθηκε για το πρόγραμμα Euro Hawk που τελικά ακυρώθηκε.\nTAGS: Euro Hawk MQ-4C Triton RQ-4 Global Hawk Γερμανία ηπα


Πού να Κάνετε την Επόμενη Εισβολή (2015) ⋆ Filmy.gr\nΑυθ. Τίτλος: Where to Invade Next\nΓλώσσα: Αγγλικά, Ιταλικά, Γαλλικά, Γερμανικά, Νορβηγικά, Πορτογαλικά, Αραβικά\nΕίδος: Κωμωδία, Ντοκιμαντέρ, Πολιτική, Σάτιρα\nΠρεμιέρα: 10 Μαρτίου 2016\nDVD: 16 Ιουνίου 2016\nΟ Μάικλ Μουρ, παίζοντας τον ρόλο του «εισβολέα», επισκέπτεται μια σειρά εθνών για να μάθει πώς θα μπορούσαν οι ΗΠΑ να βελτιώσουν τις προοπτικές τους και τον τρόπο με τον οποίο χειρίζονται τα προβλήματα. Ο δημιουργός του «Φαρενάιτ 9/11» και του «Ακήρυχτου Πολέμου» επιστρέφει με αυτή την αποκαλυπτική επιστράτευση για να διαπιστώσει ότι τελικά οι λύσεις στα πιο παγιωμένα προβλήματα της Αμερικής υπάρχουν ήδη στον κόσμο, απλώς περιμένουν να προσαρτηθούν!\nMichael Moore … ο ίδιος\nΠαραγωγή: Carl Deal, Tia Lessin, Michael Moore\nΦωτογραφία: Rick Rowley, Jayme Roy\nΜοντάζ: Pablo Proenza, Woody Richman, Tyler H. Walk\nΑυθεντικός Τίτλος: Where to Invade Next\nΕλληνικός Τίτλος: Πού να Κάνετε την Επόμενη Εισβολή\nΟ Michael Moore κάνει εδώ ταινία μετά από έξι χρόνια.\nΤην εβδομάδα της πρεμιέρας, ο Michael Moore βρίσκονταν στο νοσοκομείο με βαριά πνευμονία, αναγκαζόμενος να μην κάνει καμία δημόσια εμφάνιση για την προώθηση της ταινίας.\nΈκδοση Κειμένου: 10/3/2016\nΣτο νέο του χτύπημα, ο «στρατός του ενός» Michael Moore δεν κάνει τίποτα διαφορετικό από ό,τι τον έχουμε συνηθίσει. Θα έλεγε κανείς ότι ανήκει σε μια παράδοξη κατηγορία ανθρώπων που ωρίμασε όσο ήταν να ωριμάσει το μυαλό του σε σχετικά μικρή ηλικία (αναλλοίωτος από το 1989 και το θαυμάσιο «Ο Ρότζερ κι Εγώ»), κι έκτοτε δεν έχει κουνηθεί ρούπι… Πάλι καλά, για τη συγκεκριμένη πάντα περίπτωση! Έτσι, το βασικό μειονέκτημα της «Εισβολής» είναι ότι μοιάζει σαν ένα ακόμα επεισόδιο μιας κινηματογραφικής σειράς ντοκιμαντέρ, παρά το νέο έργο ενός μεστού δημιουργού. Επίσης, το θέμα του δεν θα έλεγε κανείς ότι είναι ψαγμένο πολυπλεύρως, μια και παρουσιάζει μονάχα όσα θέλει εκ των προτέρων και βολεύουν τη σάτιρα του, παρά ανιχνεύει προβλήματα που δεν αφορούν μονάχα τις ΗΠΑ. Αλλά ποιος νοιάζεται που δεν έχουμε ακόμα έναν «Ακήρυχτο Πόλεμο» ή ένα «Φαρενάιτ 9/11»; Και ψυχαγωγικά να το πάρεις, πάλι κάνει τη θεάρεστη δουλίτσα του.\nΣτόχος αυτή τη φορά του δαιμόνιου κινηματογραφιστή-ρεπόρτερ είναι τα καλώς κείμενα χωρών κυρίως της Ευρώπης, τα οποία μπορούν να παραδειγματίσουν και να διορθώσουν τα κακώς κείμενα της Αμερικής. Η περιβολή της “εισβολής” για να κατακτηθούν αυτά, είναι που κυρίως επιφέρει τη χιουμοριστική χροιά, αλλά και την ελαφρότητα παράλληλα του πράγματος. Έτσι, ο Moore συνθέτει κάτι που μοιάζει με ποδοσφαιρική παγκόσμια εθνική, την οποία αποτελούν οι καλύτερες επιμέρους συνθήκες εργασίας/εκπαίδευσης/νοοτροπίας κτλ. Βέβαια, δίκιο έχει που θα ήθελε όλα αυτά να υπάρξουν και στη χώρα του, αλλά στο «θέλω» του αυτό υπάρχει μια αφέλεια, ακυρωμένη ήδη μέσα από τις προηγούμενες δουλειές του. Βάζει στην πρίζα τον μέσο ανενημέρωτο αμερικανό πολίτη, αλλά όχι τον αληθινά σκεπτόμενο που γνωρίζει ότι όταν το κεφάλι του ψαριού βρωμάει, όλα αυτά είναι λεπτομέρειες.\nΤο βασικό είναι ότι μπορεί η νέα ταινία του γεννημένου στο πολύπαθο Φλιντ δημιουργού να μην έχει κάποιο εξαιρετικό ειδικό βάρος, αλλά μπορεί να ιδωθεί κάλλιστα ως μια σάτιρα/κωμωδία για τον άνθρωπο που διεκδικεί καλύτερους όρους ζωής. Όσο απλοϊκό δυστυχώς κι αν είναι αυτό, ειδικά καταμεσής μιας τέτοιας περιόδου για τον Δυτικό Πολιτισμό, πάντα έχει τη σημασία του.


Β. Αυγουλάς: Κάλεσμα στους κωφούς συμπολίτες μου για ένα καλύτερο Ίλιον\n[Δείτε το σχετικό video πλήρως προσβάσιμο στο Youtube πατώντας στο link στο τέλος του άρθρου]\nμε αυτό το βίντεο, θέλω να μιλήσω σε ανθρώπους που μένουν δίπλα, παραδίπλα, απέναντί μου, σε ανθρώπους που μένουν στο Ίλιον αλλά δεν μπορούν να με ακούσουν με άλλο τρόπο και δε μπορώ και εγώ να δω τί θέλουν να μου πουν με άλλο τρόπο. Με αυτό το μήνυμα, με τη συνεργασία μου με τη Hands Up και το βίντεο που βλέπετε, απευθύνομαι, σε όσους κωφούς συμπολίτες μου, μένουν στο Ίλιον. Στο Ίλιον, που και εγώ γεννήθηκα, μεγάλωσα, ζω και δραστηριοποιούμαι σαν δικηγόρος επαγγελματικά. Στο Ίλιον, που υπηρέτησα ως Αντιδήμαρχος, για την κοινωνική πολιτική, την παιδεία, τη διαφάνεια και την ηλεκτρονική διακυβέρνηση. Και τώρα, ξεκινάω μια ανεξάρτητη πρωτοβουλία, για τον προβληματισμό πολιτών που δεν θέλουμε να καθόμαστε χωρίς πράξεις και χωρίς αντιδράσεις, σε μια περίοδο που πολλά πράγματα γίνονται, αλλά, και πολλά άλλα, δε γίνονται. Γεννήθηκα τυφλός και ζω καθημερινά με την αναπηρία και τον αποκλεισμό, που σημαίνει αυτή η κατάσταση, για μένα. Ξέρω ότι, και όλοι εσείς, ζείτε παρόμοια προβλήματα. Για να μη ζούμε, όμως, την περιθωριοποίηση, πρέπει να βρεθούμε και να επικοινωνήσουμε μεταξύ μας. Θέλω πολύ, να ρίξουμε μια γέφυρα επικοινωνίας και να τα πούμε από κοντά ή μέσω Skype, σε προσωπικές επαφές, με τη βοήθεια των διερμηνέων και της Hands Up, είτε να μιλήσετε μαζί μου, και να επικοινωνήσουμε, γραπτά, μέσα από τα Social Media και το Email μας. Είμαι επικεφαλής στην κίνηση “Ίλιον με άλλα μάτια”, και θα είμαι στα ψηφοδέλτια, της Αλληλέγγυας Πόλης, για το Δήμο του Ιλίου.\nΘέλω να είμαι ο δημοτικός σύμβουλος, που θα βοηθήσει όσο κανείς άλλος, στο να ακουστούν οι κωφοί συμπολίτες μου, στο δημόσιο διάλογο. Γιατί ξέρω, ότι μέχρι σήμερα, στους Δήμους και στις περιφέρειες, κανείς δε σας έχει λάβει υπόψιν του, όσο θα θέλαμε.\nΘέλω, λοιπόν, αυτή η περίεργη επικοινωνία, ενός τυφλού και κάποιων κωφών ανθρώπων, να μη μοιάζει πια περίεργη και παράξενη, αλλά, να την κάνουμε, καθημερινή συνήθεια, και να αρχίζει, δημόσια, να προσφέρει πράγματα και να παράγει έργο.\nΕλάτε, λοιπόν, να τα πούμε, ξεπερνώντας όλα τα εμπόδια, και να δούμε, τη ζωή, με άλλα μάτια\nΔείτε το video με υπότιτλους και Ελληνική Νοηματική Γλώσσα:


Smart home: Καλώς ήρθατε στο νέο σας σπίτι | LiFO\nΤο οικιακό δίκτυο καλωσορίζει σταδιακά ολοένα και περισσότερες συσκευές, με τον χρήστη να αποκτά δυνατότητες που μέχρι πρότινος δεν μπορούσε καν να φανταστεί.\nLIFOTEAM, 29.1.2021 | 08:04\n29.1.2021 | 08:04\nΜετά από χρόνια πειραματισμού η μεγάλη στιγμή έφτασε: το smart home έπαψε να θεωρείται το πρότζεκτ του μέλλοντος, αντ' αυτού αποτελεί λύση διαθέσιμη και προσιτή στο ευρύ κοινό. Το οικιακό δίκτυο καλωσορίζει σταδιακά ολοένα και περισσότερες συσκευές, με τον χρήστη να αποκτά δυνατότητες που μέχρι πρότινος δεν μπορούσε καν να φανταστεί.\nΤα πλεονεκτήματα ενός έξυπνου σπιτιού\nΜπορεί το concept του smart home να είναι εντυπωσιακό, δεν παύει ωστόσο να είναι πρωτίστως πρακτικό και οικονομικά συμφέρον. Ένα έξυπνο σπίτι επιτρέπει στον χρήστη να το διαχειριστεί απ' όπου κι αν βρίσκεται, εντός και εκτός αυτού. Ενέργειες που στο παρελθόν απαιτούσαν τη φυσική παρουσία του ανθρώπου γίνονται πλέον ακόμα και όταν αυτός βρίσκεται χιλιόμετρα μακριά από το σπίτι, φτάνει να δώσει τη σχετική εντολή μέσα από το smartphone του.\nΗ αυτοματοποίηση καθημερινών εργασιών αφήνει στον χρήστη περισσότερο και ποιοτικότερο ελεύθερο χρόνο. Εκείνος είναι σε θέση να ασχοληθεί με το αγαπημένο του χόμπι, να εργαστεί και να ψυχαγωγηθεί, ενώ το σπίτι κάνει τις δουλειές για λογαριασμό του. Η δε συνεισφορά του ίδιου είναι περιστασιακή, καθώς το έξυπνο σπίτι μαθαίνει τις συνήθειές του (από τις ώρες που λείπει, φέρ' ειπείν, μέχρι το πώς πίνει τον καφέ του) και προσαρμόζει τη λειτουργία του.\nΗ αυτοματοποίηση καθημερινών εργασιών αφήνει στον χρήστη περισσότερο και ποιοτικότερο ελεύθερο χρόνο. Εκείνος είναι σε θέση να ασχοληθεί με το αγαπημένο του χόμπι, να εργαστεί και να ψυχαγωγηθεί, ενώ το σπίτι κάνει τις δουλειές για λογαριασμό του.\nΠαράλληλα, με τον τρόπο αυτό θωρακίζεται και η καθημερινότητα της οικογένειας. Ένα έξυπνο σπίτι προσφέρει πλήρη εποπτεία των χώρων του, κρατώντας μακριά εξωτερικούς κινδύνους και επιτρέποντας στους κατοίκους του να προλάβουν ατυχήματα και φθορές πριν προκαλέσουν μεγαλύτερα προβλήματα. Ακόμα και όταν ο χρήστης βρίσκεται μακριά από το σπίτι, μπορεί να έχει πλήρη εικόνα αυτού: το μόνο που χρειάζεται να κάνει είναι να ρίξει μια ματιά στην οθόνη του κινητού του.\nΗ ζωή μέσα στο έξυπνο σπίτι γίνεται πιο εύκολη\nΠώς εξελίσσεται όμως η καθημερινότητα μέσα σε ένα έξυπνο σπίτι; Πώς οι ευφυείς συσκευές του είναι σε θέση να βελτιώσουν τη ζωή μας και τι το διαφορετικό προσφέρουν σε σχέση με τις παλιότερες «συμβατικές» υλοποιήσεις;\nΔείτε, για παράδειγμα, δύο από τις πλέον κλασικές δουλειές του νοικοκυριού, το σκούπισμα και το πλύσιμο των ρούχων. Σε ό,τι αφορά το πρώτο, ρομποτικές σκούπες, όπως η Mi Mop και η Mi Mop Pro της Xiaomi, μπορούν να προγραμματιστούν έτσι ώστε να λειτουργούν όταν εσείς δεν βρίσκεστε τριγύρω, διατηρώντας έτσι τα δάπεδα καθαρά. Όσον αφορά την μπουγάδα, ένα έξυπνο πλυντήριο, όπως το Samsung WW80M644OPW/LV, ενεργοποιείται απ' όπου κι αν βρίσκεστε, έτσι ώστε τα ρούχα να σας περιμένουν στεγνά και καθαρά μόλις επιστρέψετε!\nΟι ρομποτικές σκούπες, όπως η Mi Mop και η Mi Mop Pro της Xiaomi, μπορούν να προγραμματιστούν έτσι ώστε να λειτουργούν όταν εσείς δεν βρίσκεστε τριγύρω.\nΦεύγοντας από το σπίτι, θα είστε βέβαιοι πως όλα τα φώτα έχουν κλείσει ‒ και αυτό να μην έχει γίνει, αν μιλάμε για λάμπες όπως οι Philips Hue, θα τις σβήσετε εσείς μέσα από το κινητό σας. Την ίδια στιγμή, οι λύσεις smart plug από εταιρείες όπως οι RSH, Philips και TP-Link θα αναλάβουν να εκσυγχρονίσουν συσκευές χωρίς smart δυνατότητες (φορτιστές και καφετιέρες), για να τις ενεργοποιείτε και να τις απενεργοποιείτε από μακριά, έχοντας παράλληλα εικόνα για την κατανάλωσή τους.\nΜε έξυπνους θερμοστάτες σαν τον TM001 της RSH θα προσαρμόσετε τη θερμοκρασία κάθε δωματίου ξεχωριστά, έτσι ώστε αυτό να σας υποδέχεται στις κατάλληλες συνθήκες. Όσο απουσιάζετε από το σπίτι, δε, θα μπορείτε να έχετε το κεφάλι σας ήσυχο, καθώς οι IP κάμερες θα σαρώνουν τους εσωτερικούς και εξωτερικούς χώρους του, καταγράφοντας εικόνα και ήχο και ενημερώνοντάς σας σε πραγματικό χρόνο, αν εντοπίσουν κάτι.\nΖητήστε από την καφετιέρα να σας ετοιμάσει τον καφέ, ενώ εσείς απολαμβάνετε το αγαπημένο σας πρόγραμμα στο σαλόνι. Χαμηλώστε τα φώτα με μια λέξη και ζητήστε από τον προσωπικό σας βοηθό, Google Assistant ή Alexa, να σας προτείνει ταινία να δείτε το βράδυ. Αντί να τρέχετε εσείς για το σπίτι, το σπίτι πλέον φροντίζει για εσάς. Στην εποχή του smart home, η ζωή δεν θα μπορούσε να είναι πιο απλή.\nΤο έξυπνο σπίτι σάς ανοίγει την πόρτα του\nΚαλή η θεωρία, τι γίνεται όμως στην πράξη; Αν θέλετε να δείτε ένα έξυπνο σπίτι σε λειτουργία, δεν έχετε παρά να βρεθείτε σε ένα από τα καταστήματα της αλυσίδας Πλαίσιο σε Μεταμόρφωση, Πέτρου Ράλλη, Καλαμαριά και Δάφνη, για να επισκεφθείτε τα πρώτα in-store smart homes!\nΟι εκπαιδευμένοι συνεργάτες των καταστημάτων Πλαίσιο θα αναλάβουν να σας ξεναγήσουν στους χώρους και κυρίως στις δυνατότητες ενός έξυπνου σπιτιού, βάσει πραγματικών καθημερινών σεναρίων, για να διαπιστώσετε από πρώτο χέρι τον τρόπο με τον οποίο η σύγχρονη τεχνολογία θα βελτιώσει και θα απλοποιήσει και τη δική σας ζωή.\nΔείτε smart προτάσεις για όλους τους χώρους του σπιτιού, που θα αλλάξουν την καθημερινότητά σας, επιτρέποντάς σας να ζήσετε καλύτερα, οικονομικότερα, ακόμα πιο άνετα και με μεγαλύτερη ασφάλεια. Το Σπίτι 2.0 είναι εδώ: Καλώς ήρθατε!


Οι κουμπάρες της Βουλής στη Ρόδο - Επιλογές\nΔυο κουμπάρες και συνάμα συναδέλφισσες στη Βουλή «ξετρέλαναν» τους Ροδίτες προχθές το βράδυ σε γάμο – υπερπαραγωγή, όπου μαζί με τη νύφη μαγνήτισαν τα βλέμματα των καλεσμένων.\nΠρόκειται για τη βουλευτή Δωδεκαννήσων Μίκα Ιατρίδη και την έτερη βουλευτή και πρώην υπουργό Όλγα Κεφαλογιάννη που συναντήθηκαν στον γάμο της αδερφής της πρώτης, Αντωνίας. Λίγοι γνωρίζουν ότι οι όμορφες βουλευτίνες συνδέονται με κουμπαριά (η Όλγα έχει παντρέψει τη Μίκα) και ως εκ τούτου ήταν φυσικό η μία να τιμήσει με την παρουσία της την άλλη.\nΗ αδερφή της, λοιπόν, της βουλευτού Δωδεκανήσων παντρεύτηκε τον αγαπημένο της Παναγιώτη στην Ιερά Μονή Προφήτη Αμώ, στο Φαληράκι της Ρόδου. Η Όλγα φορούσε λουλουδάτο μακρύ φόρεμα, πολύ εντυπωσιακό, ενώ η Μίκα με μπλε ηλεκτρίκ στράπλες, απαστράπτουσα, δεν μπορούσε να κρύψει τη χαρά της για την αδερφούλα της, που «έβαλε βέρα στο δεξί»


ΜΑΝΙΚΙΟΥΡ-ΠΕΝΤΙΚΙΟΥΡ :: Εργαλεία ακρυλικού - Marathonas nails\nΑρχική Σελίδα/ΜΑΝΙΚΙΟΥΡ-ΠΕΝΤΙΚΙΟΥΡ/Εργαλεία ακρυλικού\nΓυάλινο βαζάκι ακρυλικού\nΑστέρι Υψος 22 χιλ. Περιλαμβάνει Φ.Π.Α.\nΟκτάπλευρο Υψος 32 χιλ. Διάμετρος 35 χιλ. Περιλαμβάνει Φ.Π.Α.\nΚαρδιά Υψος 22 χιλ. Περιλαμβάνει Φ.Π.Α.\nKiehl πινέλο ακρυλικού Νο 6\nΠινέλο ακρυλικού Kiehl Περιλαμβάνει Φ.Π.Α.


Air Palace Hotel, Leini | Hotels.com\nPalazzo Reale - 12,3 χλμ.\nΜόλε του Αντονέλι - 14,3 χλμ.\nΜουσείο Κινηματογράφου - 14,3 χλμ.\nΠλατεία Comune di Volpiano - 6,7 χλμ.\nΚαταφύγιο Φύσης και Meisino dell'Isolone of Bertolla - 11,1 χλμ.\nΕνορία Μαρτύρων του Αγίου Μαυρίκιου - 11,6 χλμ.\nPorte Palatine - 11,8 χλμ.\nΣταθμός Volpiano - 10 λεπτά με αμάξι\nΣταθμός Caselle Torinese - 11 λεπτά με αμάξι\nΣταθμός Caselle Aeroporto - 12 λεπτά με αμάξι


VW ID.3: Αδιάλειπτη ενημέρωση για τον οδηγό | NewsAuto.gr\nΟ άνθρωπος που κάθεται πίσω από το τιμόνι ενημερώνεται συνεχώς για τους «γύρω» σταθμούς φόρτισης και για την κίνηση στους δρόμους.\nΤο VW ID.3 διατίθεται στην ελληνική αγορά έχοντας στη φαρέτρα του πολλά όπλα. Σχεδιαστικά ξεχωρίζει, η αυτονομία μπορεί να φτάσει τα 549 χλμ., φορτίζει εύκολα παντού και συμπεριφέρεται δυναμικά στο δρόμο.\nΌλα τα ανωτέρω χαρακτηριστικά, βέβαια, δεν συνεπάγεται πως έχει παραγκωνιστεί η συνδεσιμότητα. Αντιθέτως, το εξειδικευμένο προσωπικό της εταιρείας έχει δώσει ιδιαίτερη έμφαση στο συγκεκριμένο τομέα.\nΗ ενεργοποίηση των online υπηρεσιών του νέου ID.3 γίνεται μέσω της εφαρμογής Discover Pro, η οποία συνδέει την OCU (Online Connectivity Unit) του αυτοκινήτου, που περιέχει κάρτα SIM, με τον υπόλοιπο κόσμο και έχει αρχική διάρκεια 3 ετών.\nΗ OCU του ID.3 υποστηρίζει το πρωτόκολλο μεταφοράς δεδομένων LTE, δηλαδή τεχνολογία αιχμής στην ασύρματη δικτύωση και επικοινωνία συσκευών, πετυχαίνοντας γρήγορη και ασφαλή μεταφορά δεδομένων μεταξύ των διασυνδεδεμένων συσκευών και συστημάτων.\nΟ οδηγός είναι πάντα ενημερωμένος\nΕπιπροσθέτως, νέα δεδομένα (χάρτες, σημεία φόρτισης , σημεία ενδιαφέροντος κ.α.) γίνονται download αυτόματα στο αυτοκίνητο με την λειτουργία online map update.\nΕνημέρωση για τους σταθμούς φόρτισης\nΟι σταθμοί φόρτισης στον περιβάλλοντα χώρου του αυτοκινήτου εμφανίζονται παράλληλα με πολλές άλλες πληροφορίες (διαθεσιμότητα, χρεώσεις και τεχνικά χαρακτηριστικά του κάθε σταθμού). Επιλέγοντας κάποιο σταθμό φόρτισης, αυτός αποθηκεύεται σαν προορισμός στο σύστημα πλοήγησης.\nΜέσω της εφαρμογής WeConnect (σ.σ. ελέγχεται δια του κινητού τηλέφωνου) ο οδηγός ελέγχει το επίπεδο φόρτισης της μπαταρίας, την υπολειπόμενη αυτονομία, τη θερμοκρασία της καμπίνας του οχήματος και του προτείνονται ανάλογες ενέργειες.\nΣημειώνεται πως όλες ο σχεδιασμός και η ανάπτυξη της πλατφόρμας είναι ριζικά νέος και καινοτόμος, και δεν χρησιμοποιεί σχεδόν κανένα φυσικό διακόπτη.\nΠροτεραιότητα η μέγιστη ασφάλεια\nΒασικό κριτήριο της VW ήταν η πλατφόρμα να είναι γρήγορη, ευέλικτη και σταθερή, παραπέμποντας σε αρκετά τα κεντρικά server επικοινωνιακών συστημάτων. Ξεφεύγει δηλαδή από τις αρχές των αποκομμένων, μεμονομένων εφαρμογών και βάσεων δεδομένων και έχει τη λογική της ενιαίας και συνολικής πλατφόρμας υπηρεσιών. Αυτό διευκολύνει και βελτιώνει πολύ την διαδικασία ανταλλαγής δεδομένων και τελικά την απόκριση και απόδοση όλων των εμπλεκομένων συστημάτων.\nΗ εν λόγω ευελιξία κάνει εύκολη την ενσωμάτωση νέων πακέτων δεδομένων και υπηρεσιών στο σύστημα, ενώ η μέγιστη ασφάλεια παραμένει προτεραιότητα, αφού όλα τα «εισερχόμενα» δεδομένα, προτού μπουν στο σύστημα, περνούν από διαδικασία υψηλής προστασίας και ταυτοποίησης. Όλες οι κρίσιμες λειτουργίες ελέγχου της οδήγησης (γκάζι, φρένο, κιβώτιο) παραμένουν αυτόνομες, σε ανεξάρτητη μονάδα ελέγχου.\nΕύκολη και συνεχής αναβάθμιση πολλών λειτουργιών\nΗ νέα αυτή πλατφόρμα υποστηρίζει την συνεχή αναβάθμιση του εγκατεστημένου λογισμικού στα ICAS μέσω των δικτύων κινητής τηλεφωνίας και έτσι είναι εύκολη η συνεχής αναβάθμιση και βελτιστοποίηση πολλών λειτουργιών. Το κατέβασμα των αναβαθμίσεων γίνεται ενώ το αυτοκίνητο κινείται, αλλά η οριστική εγκατάσταση πραγματοποιείται όταν το αυτοκίνητο σταματήσει. Όταν το αυτοκίνητο ξεκινήσει ξανά τότε οι αναβαθμίσεις είναι ενεργές και διαθέσιμες.\nΣτο προσεχές μέλλον θα είναι εφικτό το downloading και η ταυτόχρονη εγκατάσταση των αναβαθμίσεων ενώ το αυτοκίνητο θα κινείται, όπως ακριβώς έχουν συνηθίσει οι χρήστες με τις αναβαθμίσεις εφαρμογών στα κινητά τους τηλέφωνα.


Προετοιμασία για το σχολείο! Γονείς μοιράζονται τις ανησυχίες τους! - Schär GR/CY\nΜια καινούρια χρονιά είναι προ των πυλών.\nΜια πολύ διαφορετική χρονιά για όλους μας λόγω της πανδημίας. Με πολλές αναβολές και αβεβαιότητα. Παρόλα αυτά θα πρέπει να προετοιμάζουμε σιγά σιγά τα παιδιά μας για την έναρξη της σχολικής τους χρονιάς.\nΡωτήσαμε γονείς τριών οικογενειών με παιδιά δημοτικού σχολείου για το πως διαχειρίζονται την Κοιλιοκάκη στο σχολικό περιβάλλον. Και οι τρεις δυστυχώς ήταν αρκετά ανασφαλείς ως προς το σχολείο του παιδιού τους. Έχουν όμως εμπιστοσύνη στα παιδιά τους. Και οι τρεις έχουν αφιερώσει χρόνο στο να εκπαιδεύσουν τα παιδιά τους. Ακόμα και το πιο μικρό που θα πάει στην πρώτη δημοτικού γνωρίζει ακριβώς τι πρέπει να προσέχει και μέχρι τώρα η πορεία του στο νηπιαγωγείο ήταν χωρίς προβλήματα.\nΤο θετικό στις συζητήσεις μας ήταν πως και οι τρεις οικογένειες έχουν αφιερώσει πολύ χρόνο στο να ενημερώσουν το σχολείο των παιδιών τους. Σε κάθε χρονιά ενημερώνουν τους δασκάλους λεπτομερώς.\nΟ ρόλος του δασκάλου είναι πολύ σημαντικός. Γίνεται τα μάτια και τα αυτιά του γονιού μέσα στην τάξη. Μπορεί να προφυλάξει το παιδί από κάποιο λάθος. Για να επιτευχθεί αυτό θα πρέπει να είναι πολύ καλά ενημερωμένος. Πράγμα που μπορεί να επιτευχθεί μόνο αν υπάρχει σωστή επικοινωνία.\nΆλλο ένα σημαντικό ζήτημα στο σχολείο είναι η σίτιση των παιδιών. Οι ώρες που περνούν τα παιδιά στο σχολείο είναι αρκετές οπότε τα σνακ που πρέπει να έχουν μαζί αποτελούν πρόκληση για τους γονείς.\nΤο κυλικείο είναι μεγάλο άγχος για τους περισσότερους γονείς. Μια καλή ιδέα που είχαν είναι να προτείνουμε δυο τρία είδη στο κυλικείο του σχολείου για να τα φέρει. Αυτό προσφέρει και στο παιδί την ευκαιρία να ψωνίσει όπως και τα υπόλοιπα.\nΕκτός από το παιδί, με αυτόν τον τρόπο, μπορεί και ο γονέας να είναι ήσυχος πως το παιδί του θα μπορεί να βρει κάτι να καταναλώσει με ασφάλεια σε περίπτωση που πεινάσει.\nΚαι οι τρεις οικογένειες προτιμούν βέβαια να προμηθεύουν από το σπίτι τα παιδιά τους με το κολατσιό για το σχολείο. Εδώ θα βρείτε και τις συνιστώσες του σωστού σνακ!


Συνεδριάζει αύριο Παρασκευή 24 Νοέμβρη στην Κέρκυρα η ΠΕΔ-ΙΝ Λευκαδίτικα Νέα - Lefkada News\nPublished On: Πε, Νοε 23rd, 2017\nΣυνεδριάζει αύριο Παρασκευή 24 Νοέμβρη στην Κέρκυρα η ΠΕΔ-ΙΝ\nΣυνεδριάζει την Παρασκευή 24 Νοέμβρη και ώρα 18:30 στην Αίθουσα Συνεδριάσεων της ΠΕΔ-ΙΝ (Λεωφόρος Αλεξάνδρας 13) στην Κέρκυρα με τα εξής θέματα η Περιφερειακή Ένωση Δήμων Ιονίων Νήσων:\n2. Κατάρτιση προϋπολογισμού της ΠΕΔ-ΙΝ, έτους 2018. Εισηγήτρια: Γεωργία Λιβιτσάνου, Προϊσταμένη Τμήματος Διοικητικής και Οικονομικής Υποστήριξης της ΠΕΔ-ΙΝ.\n3. Έναρξη λειτουργίας Εργαστηρίου Ψηφιακής Φωτογραφίας. Εισηγητής: Γεώργιος Κρεμμύδας, Γραφείο Έρευνας Τεχνολογίας και Ανάπτυξης της ΠΕΔ-ΙΝ\n4. Ενημέρωση για την έγκριση χρηματοδότησης του έργου «CRAFT LABS» στο πλαίσιο του Προγράμματος INTERREG CROSS-BORDER COOPERATION PROGRAMME V-A «ΕΛΛΑΔΑ – ΙΤΑΛΙΑ 2014-2020». Εισηγήτρια: Γεωργία Λιβιτσάνου, Προϊσταμένη Τμήματος Διοικητικής και Οικονομικής Υποστήριξης της ΠΕΔ-ΙΝ.\n5. Πρόγραμμα: «ΠΕΔ-ΙΝ Wi-Fi Hot Spots». Φάση Α: Συγχώνευση Έργων «Ευρυζωνικών Δικτύων» και «Wi-Fi Hot Spots» και αναβάθμισή τους σε ένα Ενιαίο Έργο. Εισηγητής: Νικόλαος Σταματέλλος, Σύμβουλος Ανάπτυξης ΠΕΔ-ΙΝ.\n6. Ενημέρωση για τη 2η Τεχνική Συνάντηση Προγράμματος «SaveMedCoasts» 30/11-01/12/2017 στη Ρώμη και Απόφαση Συμμετοχής – Παρουσίασης του Έργου στο 6ο Ευρωπαϊκό Φόρουμ Πολιτικής Προστασίας και στην Πρόσκληση Υποβολής Προτάσεων, 5-6 Μαρτίου 2018 στις Βρυξέλλες. Εισηγήτρια: Γεωργία Λιβιτσάνου, Προϊσταμένη Τμήματος Διοικητικής και Οικονομικής Υποστήριξης της ΠΕΔ-ΙΝ\n7. Πρόγραμμα: «Συντήρηση και αναβάθμιση σεισμολογικού δικτύου ΠΕΔ-ΙΝ». Εισηγητής: Νικόλαος Σταματέλλος, Σύμβουλος Ανάπτυξης ΠΕΔ-ΙΝ.\n8. Ορισμοί εκπροσώπων σε Συμβούλια, Επιτροπές και Φορείς. Εισηγητής: Αλέξανδρος Παρίσης, Δήμαρχος Κεφαλλονιάς, Πρόεδρος ΠΕΔ-ΙΝ.


Και δεύτερο αντικαρκινικό νοσοκομείο με κρούσματα κορονοϊόύ - 4 θετικοί στο Θεαγένειο Θεσσαλονίκης - Iatropedia\n22 Οκτωβρίου 2020 | 16:09\nΗ συρροή κρουσμάτων συνεχίζεται σε νοσοκομεία και υγειονομικές δομές, όσο τα κρούσματα πολλαπλασιάζονται και το επιδημιολογικό φορτίο αυξάνεται σε όλη τη χώρα. Ιδιαίτερα "ευάλωτα" εμφανίζονται τα νοσοκομεία στη Βόρεια Ελλάδα. Μετά τη συρροή κρουσμάτων στο ΑΧΕΠΑ, σειρά είχε σήμερα το Θεαγένειο Νοσοκομείο της συμπρωτεύουσας.\nΕίναι το δεύτερο αντικαρκινικό νοσοκομείο με κρούσματα, καθώς χθες νόσησαν από τον κορονοϊό έξι άτομα στο Αντικαρκινικό Νοσοκομείο «Αγιος Σάββας» της Αθήνας. Οι τρεις εκ των οποίων ήταν ασθενείς. Ο συναγερμός που σήμανε σήμερα στο Θεαγένειο Νοσοκομείο της Θεσσαλονίκης, αφορά στη Θωρακοχειρουργική Κλινική του Νοσοκομείου, η οποία έκλεισε, όταν εντοπίστηκαν τέσσερα άτομα από το νοσηλευτικό προσωπικό να νοσούν από τον κορονοϊό.\nΔείτε επίσης: Συναγερμός στο αντικαρκινικό «Άγιος Σάββας»: Κρούσματα κορονοϊού σε ογκολογικούς ασθενείς και προσωπικό\nΤα κρούσματα στο Θεαγένειο έρχονται να προστεθούν σε ακόμη 10 που εντοπίστηκαν τις προηγούμενες ημέρες στο μεγαλύτερο νοσοκομείο αναφοράς της Βόρειας Ελλάδας, το ΑΧΕΠΑ Θεσσαλονίκης. Πρόκειται για το αποτέλεσμα της εκτεταμένης διασποράς που παρατηρείται στην συμπρωτεύουσα και η οποία είχε ως αποτέλεσμα να αναβαθμιστεί χθες το επίπεδο επικινδυνότητας από την Πολιτική Προστασίας, από το «κίτρινο» στο «πορτοκαλί».\nΠΟΕΔΗΝ: «Διάτρητο το υγειονομικό πρωτόκολλο στα αντικαρκινικά νοσοκομεία»\nΣυγκεκριμένα αναφέρει: «Το υγειονομικό πρωτόκολλο για τα αντικαρκινικά νοσοκομεία είναι διάτρητο. Κάθε ασθενής που νοσηλεύεται και δεν μπορεί να αυτοεξυπηρετηθεί δικαιούται έναν συνοδό ο οποίος μπαινοβγαίνει στο νοσοκομείο και μπορεί να μεταφέρει τον ιό. Οι νοσηλείες των ασθενών με καρκίνο είναι σε πολλές περιπτώσεις μακροχρόνιες και θα πρέπει οι ασθενείς να υποβάλλονται σε τακτικά τεστ και όχι μόνο κατά την εισαγωγή τους όπως γίνεται τώρα. Το προσωπικό όπως και σε όλα τα νοσοκομεία θα πρέπει να υποβάλλεται σε τακτικά τεστ καθότι οι ασυμπτωματικοί μπορεί άθελά τους να μεταφέρουν τον ιό. Μέχρι τώρα κάνουν τεστ όσοι επιστρέφουν από άδειες. Οι ασθενείς που κάνουν χημειοθεραπεία δεν υποβάλλονται σε τεστ κορωνοιου. Όπως και στην ημερήσια νοσηλεία», τονίζουν οι εργαζόμενοι.\nTags: ΘΕΑΓΕΝΕΙΟ ΝΟΣΟΚΟΜΕΙΟ, ΚΟΡΟΝΟΙΟΣ


Τα εν οίκω και τα εν δήμω (Π. Μανδραβέλη) | Εφημερίδα Κοζάνη | Ειδήσεις και ενημέρωση για όλη τη Δυτική Μακεδονία\nHome Εμπορικός Οδηγός Ειδήσεις πολιτική Τα εν οίκω και τα εν δήμω (Π. Μανδραβέλη)\nΌλος ο κόσμος έμαθε τη σύλληψη του Ντομινίκ Στρος-Καν στη Νέα Υόρκη και είδε τις χειροπέδες του. Επίσης, όλος ο κόσμος έμαθε ότι τελικώς οι κατηγορίες αποσύρθηκαν.\nΟχι πως θα μας ένοιαζε να δούμε το πρόσωπο του «εφοπλιστή» που κατηγορείται για την εισαγωγή ενός και πλέον τόνου ηρωίνης, αλλά είναι απορίας άξιο να βλέπουμε το πρόσωπο το 22χρονου «σατανιστή -κατηγορουμένου για τη δολοφονία μια άστεγης – ενώ κάθε εικόνα του εισαγωγέα ναρκωτικών παραμένει στα ΜΜΕ θολή, με εκείνες τις ψηφίδες που συνηθίζουν τα βάζουν στα πρόσωπα των κατηγορουμένων. Η διακριτική αυτή μεταχείριση δεν είναι ταξική. Δεν οφείλεται δηλαδή στο γεγονός ότι ο ένας είναι – ή λέει ότι είναι εφοπλιστής – και ο άλλος γιος ενός συνταξιούχου ηθοποιού. Περισσότερο οφείλεται στον παραλογισμό του νομοθετικού πλαισίου για την προστασία της ιδιωτικής ζωής και στον τρόπο που οι δικαστικές αρχές τον εφαρμόζουν. Το πιο κραυγαλέο παράδειγμα αυτού ήταν η υπόθεση Ζαχόπουλου, το επονομαζόμενο και «έπος της 36χρονης». Το 2007, η φωτογραφία του ισχυρού γενικού γραμματέα και φίλου του πρωθυπουργού Κώστα Καραμανλή ήταν κρεμασμένη στα μανταλάκια, ενώ η φωτογραφία της κατηγορουμένης και άσημης υπαλλήλου ήταν θολή. Ύστερα από ένα γύρισμα της δικαστικής υπόθεσης, η φωτογραφία και το όνομα της «36χρονης» (που εν τω μεταξύ είχε γίνει 37χρονη) άρχισε να δημοσιεύεται κανονικά, ενώ δημοσιευόταν θολή η φωτογραφία του δικηγόρου της – του «50χρονου εργατολόγου», όπως λέγαμε τότε – ο οποίος όμως ήταν πανελληνίως γνωστός, διότι επί ένα και πλέον έτος έδινε συνεντεύξεις στα κανάλια.\nΗ ιστορία με τα προσωπικά δεδομένα έχει γίνει ένα κουβάρι, ένας τραγέλαφος της νομικής επιστήμης, που δεν άπτεται καν της στοιχειώδους λογικής. Δικαστές, δικηγόροι, καθηγητές Νομικής επιχειρηματολογούν αενάως για μια φούσκα, η οποία συχνά σκάει στα μούτρα τους από την ακίδα της πραγματικότητας. Έτσι, συχνά επιχειρηματολογούν υπέρ της λογοκρισίας με βάση επιδιωκόμενους σκοπούς. Ισχυρίζονται πως η δημοσιοποίηση της φωτογραφίας του 22χρονου κατηγορούμενου για δολοφονία δημοσιεύεται διότι μπορεί να βοηθήσει τις διωκτικές αρχές στο έργο τους, να είναι, π.χ., αναμεμειγμένος και σε άλλες παράνομες πράξεις και κάποια μαρτυρία ενός πολίτη να ξετυλίξει τον μίτο της εξιχνίασης. Αλλά πάλι σάμπως ξέρουν σε τι υποθέσεις μπορεί να είναι αναμεμειγμένος ο κατηγορούμενος για εισαγωγή ναρκωτικών «εφοπλιστής»; Μπορεί και η δική του φωτογραφία να οδηγήσει στην εξιχνίαση άλλων υποθέσεων. Το γεγονός, για παράδειγμα, ότι επετράπη η δημοσίευση του ονόματος και δεν μιλάμε σήμερα για τον «40χρονο εφοπλιστή» είχε ως αποτέλεσμα τη δημοσιογραφική αποκάλυψη ότι ο κατηγορούμενος ήταν στη «λίστα Λαγκάρντ».\nΈνα αντικειμενικό κριτήριο, για παράδειγμα, είναι το χωροταξικό. Οτιδήποτε συμβαίνει στο σπίτι κάποιου είναι ιδιωτική του υπόθεση (και μόνο οι Αρχές μπορούν να το παραβιάσουν τηρώντας τις εγγυήσεις του νόμου). Οτιδήποτε κάνει κάποιος σε δημόσιο χώρο είναι δημόσια υπόθεση και μπορεί να δημοσιοποιηθεί, ασχέτως αν ο ίδιος πιστεύει ότι κάνοντας γιόγκα στο Σύνταγμα είναι «ιδιωτική του υπόθεση». Η απαγγελία κατηγορητηρίου εναντίον ενός πολίτη δεν είναι ιδιωτική του υπόθεση για να μπαίνουν περιορισμοί στη δημοσιοποίησή της. Γίνεται από δημόσια αρχή και οι φορολογούμενοι πολίτες πρέπει να ξέρουν (όχι ποιοι κατηγορούνται, αλλά) ποιους κατηγορεί η δικαστική αρχή, ώστε να είναι δυνατός ο δημοκρατικός έλεγχος. Βεβαίως, η δημοσιοποίηση πρέπει να τηρεί τους κανόνες δεοντολογίας, αλλά η θέσπιση και η τήρηση αυτών δεν είναι δουλειά του νομοθέτη, αλλά του δημοσιογραφικού σώματος. Μπορεί η συνδικαλιστική έκφραση του κλάδου να απέτυχε και σ’ αυτό, αλλά το ένα κακό δεν διορθώνεται με ένα μεγαλύτερο κακό, που είναι η λογοκρισία.\nΔιά του νεφελώματος της ιδιωτικής ζωής επικράτησαν πολλοί παραλογισμοί τα τελευταία χρόνια στην Ελλάδα. Είναι χαρακτηριστική η περίπτωση της κυβέρνησης της Νέας Δημοκρατίας, η οποία το 2008 αρνήθηκε να καταθέσει στη Βουλή τους μισθούς των στελεχών της ΕΡΤ, θεωρώντας ότι τα λεφτά που έδιναν οι φορολογούμενοι στους υπάλληλους τους ήταν… προσωπικά δεδομένα των τελευταίων! Η Αρχή Προστασίας Δεδομένων Προσωπικού Χαρακτήρα επέβαλε πρόστιμο στην ΕΣΗΕΑ, διότι η τελευταία (σε μια σπάνια έκλαμψη) δημοσιοποίησε το 2005 τον κατάλογο των δημοσιογράφων που δούλευαν σε κρατικούς οργανισμούς και υπηρεσίες, λες και η σύμβαση κάποιου με το Δημόσιο είναι αποκλειστικά ιδιωτική του υπόθεση. Ακόμη πιο χαρακτηριστικό παράδειγμα αδιαφάνειας διά της επίκλησης των προσωπικών δεδομένων είναι ότι τα «πόθεν έσχες» των βουλευτών αναρτώνται για μερικές ημέρες στον δικτυακό τόπο της Βουλής και μετά εξαφανίζονται.\nΓι’ αυτό, καλόν είναι να χαράξουμε πραγματικές και σαφείς κόκκινες γραμμές στα θέματα της ιδιωτικής ζωής: Τα εν οίκω όλων των πολιτών δεν πρέπει να γίνονται βορά στην αγορά του δήμου. Από την άλλη πλευρά, όμως, τα εν δήμω δεν πρέπει να αποκρύπτονται, διότι τάχα μου είναι εν οίκω…


HDDS – Laptops 4 All\nPNY CS900 (SSD7CS900-960-PB) – Σκληρός δίσκος SSD – 960 GB – SATA 2,5″\n122,83 € 106,88 €\nΣκληρός δίσκος SSD που αποτελεί εξαιρετική επιλογή για μία αρχική αναβάθμιση από ένα σκληρό δίσκο. Έχει σχεδιαστεί για εύκολη και αποδοτική ως προς το κόστος αντικατάσταση HDD, χωρίς συμβιβασμός στην απόδοση.\nΤεχνικά Χαρακτηριστικά – PNY CS900 Series (SSD7CS900-240-PB) – Σκληρός δίσκος SSD – 240 GB – SATA III 6GB/s\nΕΓΓΥΗΜΕΝΗ ΠΟΙΟΤΗΤΑ Όλοι οι SSD της PNY υποβάλλονται σε εκτενείς δοκιμές εξαρτημάτων και υποσυστημάτων. Η PNY αξιοποιεί υψηλής ποιότητας NAND από τους κορυφαίους προμηθευτές του κλάδου για να εξασφαλιστεί η σταθερότητα των PNY SSD, οι οποίοι έχουν δοκιμαστεί σε πολλές εφαρμογές και όλα τα περιβάλλοντα για να διασφαλιστεί ότι πληρούν τα υψηλότερα κριτήρια ποιότητας, αξιοπιστίας και αντοχής.\nΑΠΟΔΕΔΕΙΓΜΕΝΗ ΑΞΙΟΠΙΣΤΙΑ Οι SSD της PNY υποβάλλονται σε τεστ αντοχής με τα πιο αυστηρά κριτήρια στη βιομηχανία και έχουν αντέξει εκατοντάδες δοκιμές πιστοποίησης και πάνω από 10.000 ώρες δοκιμών επικύρωσης. Κάθε SSD είναι εγγυημένο οτι θα να ανταποκριθεί στις απαιτήσεις των πιο απαιτητικών εφαρμογών.\nΑΘΟΡΥΒΗ ΛΕΙΤΟΥΡΓΙΑ Παράγοντας λιγότερη θερμότητα από ένα σκληρό δίσκο, οι PNY SSDs θα αυξήσουν τη διάρκεια ζωής του υπολογιστή σας μείωνοντας τη θερμοκρασία λειτουργίας και αποκλείοντας πιθανή ζημιά από την υπερθέρμανση. Επιπλέον, δεν παράγουν θόρυβο, κάνοντας τον υπολογιστή σας σχεδόν αθόρυβο και πιο ευχάριστο στην χρήση.\n36,96 € 32,16 €\nPNY CS900 Series (SSD7CS900-480-PB) – Σκληρός δίσκος SSD – 480 GB – SATA III 6GB/s\nΤεχνικά Χαρακτηριστικά – PNY CS900 Series (SSD7CS900-480-PB) – Σκληρός δίσκος SSD – 480 GB – SATA III 6GB/s\n97,02 € 84,42 €


25 θαυμάσιες σχεδιαστικές ιδέες κρεβατοκάμαρας | Τεχνοτροπίες Και Διακόσμηση\nHome Κρεβατοκάμαρά 25 θαυμάσιες σχεδιαστικές ιδέες κρεβατοκάμαρας\nΥπάρχουν πολλοί τρόποι να διακοσμήσετε μια κρεβατοκάμαρα. Το σύγχρονο στυλ είναι ίσως το πιο δημοφιλές στις μέρες μας, αλλά υπάρχουν πολλοί τρόποι για να διακοσμήσετε την κρεβατοκάμαρά σας σε αυτό το ύφος. Μαζέψαμε για εσάς μια συλλογή από σχέδια υπνοδωματίων σε σύγχρονες, ασυνήθιστες και άλλες μορφές που θα σας δώσει κάποιες ιδέες και να σας δείξει τις τρέχουσες τάσεις. Θα δείτε πώς τα μεγάλα παράθυρα, η ζεστασιά του ξύλου και τα δημιουργικά κρεβάτια είναι σημαντικά. Απολαύστε τα….\nTags: διακόσμηση κρεβατοκάμαραςδιακόσμηση υπνοδωματίουδροσερές διακοσμήσεις υπνοδωματίουκαλύτερα σχέδια υπνοδωματίουκρεβατοκάμαρακρεβατοκάμαρα διακοσμησημοντέρνο ντιζάιν υπνοδωματίουσχεδιαστικές ιδέες κρεβατοκάμαραςυπνοδωμάτιο εμπνεύσεις\n09/2012 at 19:50\nΕντάξει βρε παιδιά. Που απευθύνεστε; Δεν έχουν όλοι την δυνατότητα να κάνουν αυτά που δείχνουν οι φώτο… Δείξτε μας κάτι πιο δημιουργικό και προσγηωμένο…!\n09/2012 at 23:15\nΣωστά… Ποιός δεν έχει υπνοδωμάτιο με θέα τον ωκεανό… Τουλάχιστον… Δείξτε μας κάτι ρεαλιστικό, ρε παιδιά……\n10/2012 at 10:36\nδεν ηρθε ακομα εκει το ΔΝΤ\n10/2012 at 13:45\n01/2013 at 02:45\nπου θα βρω το κραβατι τησ φωτογραφιασ 22?\n01/2013 at 09:15\nΓεωργία δεν ξέρω αν μπορείς να δεις ακριβώς το ίδιο όμως παρόμοιο θα βρείς σε πολλές εκθέσεις επίπλων\n02/2014 at 00:07\n02/2013 at 15:45\nΠολύ όμορφα διακοσμημένες κρεβατοκάμαρες


Τα αγγλικά κυνοδρόμια όπου διεξάγονται οι κούρσες (μέρος 1ο) | Sport-Chicas.gr - Η ενημέρωση με άλλο μάτι!\nΤα αγγλικά κυνοδρόμια όπου διεξάγονται οι κούρσες (μέρος 1ο)\nΚυρ, 09/10/2016 - 15:31 / 0 Comments\nSubmitted by sprt_editor2 on Κυρ, 09/10/2016 - 15:31\nΟι κυνοδρομίες του ΟΠΑΠ διεξάγονται σε 18 κυνοδρόμια ανά την Αγγλική επικράτεια. Πρέπει να τονίσουμε ότι τα περισσότερα από τα στάδια των κυνοδρομιών, εκτός από τις κερκίδες και τους αγωνιστικούς χώρους διαθέτουν και καφετέριες, εστιατόρια και αθλητικές εγκαταστάσεις έτσι ώστε να προσελκύσουν τον επισκέπτη για να περάσει ευχάριστα τον χρόνο του. Ας τα δούμε αλφαβητικά ένα ένα.\nBelle Vue : Από τα πιο γνωστά και ιστορικά κυνοδρόμια της Αγγλίας, βρίσκεται στη πόλη του Μάντσεστερ και έχει χωρητικότητα 4300 θεατών. Στο συγκεκριμένο στάδιο διεξήχθη ο πρώτος σύγχρονος αγώνας κυνοδρομιών (1926) και καθιερώθηκε ο αριθμός των συμμετεχόντων σκυλιών να είναι 6. Οι αγώνες στο Βelle Vue διεξάγονται Πέμπτη, Παρασκευή και Σάββατο.\nCrayford : Eίναι και αυτό ένα ιστορικό κυνοδρόμιο , χτισμένο στα περίχωρα του Ανατολικού Λονδίνου και έχει χωρητικότητα 1.200 θέσεων. Το 1986 , υπό την ιδιοκτησία της Ladbrokes, ξανακτίστηκε και έκτοτε χρησιμοποιείται στη σύγχρονη μορφή του. Οι αγώνες διεξάγονται Τρίτη και Πέμπτη μεσημέρι , Παρασκευή βράδυ και Σάββατο όλη μέρα σχεδόν.\nHall Green : Κτισμένο στη βιομηχανική πόλη του Μπέρμινγχαμ και συγκεκριμένα στο νοτιοανατολικό του τμήμα, είναι και αυτό ένα από τα ιστορικότερα στάδια κυνοδρομιών. Προπολεμικά διεξάγονταν και αγώνες μοτοσυκλετών στον ίδιο χώρο. Η χωρητικότητά του πλέον έχει μειωθεί και είναι μάξιμουμ 3 χιλιάδες θεατές. Συνηθέστερες ημέρες αγώνων είναι η Τρίτη, η Παρασκευή και το Σάββατο.


30.000 παραγγελίες για την επαναστατική Porsche Taycan - Super Sport FM | Η κορυφαία παγκύπρια αθλητική συχνότητα της Κύπρου\nΑΡΧΙΚΗ > ΔΕΛΤΙΑ ΤΥΠΟΥ > 30.000 παραγγελίες για την επαναστατική Porsche Taycan\n30.000 παραγγελίες για την επαναστατική Porsche Taycan\n10/01/2020 10:30 57 Views\nΗ Porsche έχει ήδη δεχθεί 30.000 παραγγελίες από πελάτες στην Ευρώπη για την επαναστατική Taycan, το πρώτο ηλεκτροκίνητο μοντέλο της γερμανικής αυτοκινητοβιομηχανίας. Μεγάλο ενδιαφέρον και στην Κυπριακή αγορά αφού η εταιρεία Α.Ι.Motokinisi Ltd, αντιπρόσωποι των αυτοκινήτων της Porsche, έχει ήδη δεχθεί 25 παραγγελίες για την ηλεκτρική Taycan.\n«Αυτοί οι πελάτες έχουν καταβάλει προκαταβολές 2.500 ευρώ, με τους 10.000 από αυτούς να έχουν ήδη δεσμευτεί να αγοράσουν ένα Taycan», δήλωσε ο διευθύνων σύμβουλος Oliver Blume στην εφημερίδα Handelsblatt της Γερμανίας. Ο αριθμός αυτός, δήλωσε, ξεπέρασε τις προσδοκίες της εταιρείας.\nΗ Porsche σχεδιάζει να παραδώσει 20.000 Taycans για το 2020 ενώ ξεκίνησε την αποστολή αυτοκινήτων στις αντιπροσωπείες των ΗΠΑ το Δεκέμβριο και στις ευρωπαϊκές αγορές τους επόμενους μήνες.\nΗ Taycan είναι το πρώτο ηλεκτρικό σπορ αυτοκίνητο της Porsche, ένα τετράθυρο σπορ saloon, που προσφέρει yψηλή απόδοση και συνδεσιμότητα για καθημερινή χρήση. Ταυτόχρονα, οι ιδιαίτερα προηγμένες μέθοδοι παραγωγής και τα χαρακτηριστικά του Taycan καθορίζουν νέα πρότυπα στους τομείς της βιωσιμότητας και της ψηφιοποίησης.\nΤα μοντέλα στη γκάμα της Taycan είναι τα Turbo S, Turbo και 4S. Βρίσκονται στην αιχμή της Porsche E-Performance και είναι από τα πιο ισχυρά μοντέλα παραγωγής που διαθέτει ο κατασκευαστής σπορ αυτοκινήτων στην γκάμα των προϊόντων του.\nΗ πρωτοποριακή έκδοση Taycan Turbo S μπορεί να παράγει μέγιστη ισχύ έως και 560 kW (750 ίππους) σε συνδυασμό με το Launch Control ενώ το Taycan Turbo έως και 500 kW (780 PS). Η τελευταία προσθήκη, η Taycan 4S διαθέτει μπαταρία με μικτή χωρητικότητα 79,2 kWh, προσφέρεται σαν βασικός εξοπλισμός, ενώ η προαιρετική μπαταρία Performance Battle Plus (μικτή χωρητικότητα 93,4 kWh).\nΤο κιβώτιο δυο ταχυτήτων στον πίσω άξονα αποτελεί μια καινοτομία της Porsche. Η πρώτη σχέση δίδεται στον οδηγό για επιτάχυνση ενώ η δεύτερη χρησιμοποιείται σε αυτοκινητόδρομους και μεγάλες αποστάσεις για διαφύλαξη ενέργειας. Οι διαφορετικές επιλογές οδήγησης ακολουθούν την ίδια φιλοσοφία της Porsche με τα «Range», «Normal», «Sport» και «Sport Plus». Ταυτόχρονα ο οδηγός μπορεί να ρυθμίσει το «Individual» δικά του μέτρα.\nΣημαντικό είναι και το ότι θα ακολουθήσουν και άλλα μοντέλα της ίδιας φιλοσοφίας όπως το Taycan Cross Turismo περί τα τέλη του 2020.


SEO για eshop: Οδηγός για επιχειρήσεις  - Problogger.gr\n6 πολύτιμες SEO συμβουλές για κορυφαία αποτελέσματα στην google\nΜια από της μεγαλύτερες προκλήσεις στο ηλεκτρονικό επιχειρείν είναι η αύξηση του organic traffic από στοχευμένους επισκέπτες οι οποίοι έχουν πρόθεση αγοράς. Όσους περισσότερους οδηγήσετε στο eshop σας, τόσο περισσότερο αυξάνετε της πιθανότητες να αγοράσουν τα προϊόντα ή της υπηρεσίες που πουλάτε. Θα το πετύχετε γρηγορότερα αν επιλέξετε επαγγελματικές υπηρεσίες SEO consulting services.\nΟ καλύτερος τρόπος για να το πετύχετε αυτό είναι μέσου SEO (search engine optimization).\nΑν λοιπόν έχετε ένα ηλεκτρονικό μαγαζί και αναρωτιέστε πώς να το εμφανίσετε ψηλότερα στην Google, είστε στο σωστό μέρος. Ας δούμε μαζί γιατί η αύξηση επισκεπτών είναι το κλειδί για περισσότερες πωλήσεις στο Ίντερνετ για την επιχείρηση σας.\nSEO για eshop – Γιατί είναι ποιο σημαντικό;\nΗ τοποθεσία στον πιο εμπορικό δρόμο της πόλης ενός μαγαζιού είναι το άλφα και το ωμέγα για να γίνει πετυχημένο. Όταν από μπροστά περνάνε χιλιάδες άνθρωποι και βλέπουν το εμπόρευμα ξέρουν όταν τους χρειαστεί να αγοράσουν κάτι που θα το βρουν. Το ίδιο συμβαίνει και στο διαδίκτυο. Το να χτίσεις όμως ένα brand και να προσελκύσεις αγοραστές δεν είναι εύκολο. Αν στο φυσικό κατάστημα η αρχική επιλογή της τοποθεσίας του είναι το 80%, στο Ίντερνετ έχεις πολύ περισσότερα πράγματα να κάνεις πριν δεις χρήματα στο ταμείο σου.\nΔιάβασε: Τι είναι το SEO και ποιος το χρειάζεται;\nΗ δημιουργία ενός σαιτ το οποίο θα πουλάει προϊόντα είναι το πρώτο βήμα. Και ως βάση πρέπει να έχει άριστα θεμέλια. Επιλέξτε κάποια εταιρεία η οποία ασχολείται επαγγελματικά με την κατασκευή ιστοσελίδων ώστε να είστε σίγουροι ότι από την αρχή έχετε θέσει τα σωστά θεμέλια.\nΤο δεύτερο βήμα είναι η βελτιστοποίηση για της μηχανές αναζήτησης (SEO). Οι καλύτερες θέσεις στα αποτελέσματα αναζήτησης βάση λέξεις κλειδιά θα φέρουν μεγαλύτερο traffic και θα αυξήσουν της πωλήσεις στους εν δυνάμει πελάτες. Αν δεν αξιοποιήσετε τη δύναμη του SEO, θα χάνετε πελάτες τους οποίους θα κερδίζουν οι ανταγωνιστές σας. Δεν υπάρχει ούτε ένα ηλεκτρονικό κατάστημα στην πρώτη σελίδα της Google το οποίο δεν έχει ομάδα η οποία να το υποστηρίζει, προωθεί και διαφημίζει στο Ίντερνετ και στα κοινωνικά δίκτυα.\n1. Βρείτε τα κατάλληλα keywords που πουλάνε\nΤα keywords, είναι λέξεις ή φράσεις κλειδιά με τα οποία όλοι μας ψάχνουμε στις μηχανές αναζήτησης για κάτι. Αν επιλέξετε της κατάλληλες θα έχετε και μεγαλύτερη επιτυχία. Δεν έχουν όλα τα keywords τον ίδιο βαθμό δυσκολίας, θέλει όμως μεγάλο ψάξιμο να επιλέξετε προσεκτικά εκείνα για τα οποία έχετε τον προϋπολογισμό να μπείτε στην μάχη με τους ανταγωνιστές σας. Αν ένα αντίπαλο e-shop ξοδεύει 1000 ευρώ σε διαφήμιση στο google ads και 2000 ευρώ σε SEO κάθε μήνα και εσείς δεν έχετε αυτό το budget δεν υπάρχει λόγος να δοκιμάσετε να πετύχετε καλύτερη κατάταξη. Η επιχείρηση που έχει το μεγαλύτερο πορτοφόλι θα κερδίσει στον χρόνο.\nΠώς μπορείτε να βρείτε ποιες λέξεις κλειδιά να χρησιμοποιήσετε;\nΚατασκοπεύστε τους ανταγωνιστές σας. Καταγράψτε όλες της λέξεις κλειδιά για της οποίες ο ανταγωνισμός εμφανίζει τα σαιτ του πριν το δικό σας.\nΧρησιμοποιήστε τα καλύτερα SEO εργαλεία όπως ahrefs, semrush για να αναλύσετε και κατανοήσετε το γιατί. Αυτά τα 2 σαιτ είναι ότι καλύτερο υπάρχει και φυσικά κοστίζουν. Αν το ψάξετε θα βρείτε πολλές άλλες εναλλακτικές οι οποίες είναι δωρεάν όμως θα χάσετε πάρα πολύ πολύτιμο χρόνο για να δείτε την συνολική εικόνα. Από τα δωρεάν δείτε το Keyword Planner της Google.\n2. Βελτιστοποιήστε τις σελίδες σας με on-page SEO τεχνικές\n1. Γράψτε Title Tags και Meta Descriptions τα οποία πουλάνε. Κάθε κατηγορία και υποκατηγορία, πρέπει να έχει μοναδικό τίτλο και περιγραφή. Μπορείτε να χρησιμοποιήσετε και άλλες λέξεις οι οποίες είναι εμπορικές όπως:\nΑγορά στην ίδια πόλη\nΠροσπαθήστε να σκεφτείτε όπως ο πελάτης σας, τι θα ήθελε να δει, σε τι τιμή και πόσο γρήγορα θα φτάσει το προϊόν στο σπίτι του. Σκεφτείτε γενικά, τι θα μπορέσει να πείσει τον χρήστη να κάνει κλικ.\n2α. Χρησιμοποίησε σωστά τα h1, h2, h3\nΚάθε σελίδα, πρέπει να έχει μια κεφαλίδα (heading). Κατασκοπεύστε τις σελίδες των ανταγωνιστών σας, για να δείτε ποιες λέξεις χρησιμοποιούν. Έχετε ειδικές προσφορές λόγου σεζόν; Έχετε επώνυμα προϊόντα; Έχουν κάποια ειδικά χαρακτηριστικά τα οποία να τα διακρίνουν από τον ανταγωνισμό; Είναι φθηνότερα σε σχέση με άλλα; Όλα αυτά είναι πλεονεκτήματα τα οποία πρέπει να χρησιμοποιήσετε.\n3. Χρησιμοποιήστε τους εσωτερικούς συνδέσμους\nΟι εσωτερικοί σύνδεσμοι (internal links), είναι σύνδεσμοι που οδηγούν σε άλλη σελίδα εντός του σαιτ σας. Είναι πολύ σημαντικοί για το SEO, καθώς μεταφέρουν “αξία”. Επίσης ο πελάτης βλέπει και άλλα σχετικά προϊόντα τα οποία μπορεί να του τραβήξουν το ενδιαφέρον να αγοράσει. Οι εσωτερικοί σύνδεσμοι, βελτιώνουν την συνολική εμπειρία του χρήστη, τον διατηρούν εντός του σαιτ και όλα αυτά είναι θετικά στοιχεία για της μηχανές αναζήτησης ότι οι χρήστες αρέσουν της πληροφορίες που λαμβάνουν.\n3α. Βελτιστοποιήστε τα URL\nΗ Google κατατάσσει URL στα αποτελέσματα συνήθως και σπανιότερα ολόκληρα sites. Διατηρήστε τα μικρά, γραμμένα στα λατινικά όπως πχ https://www.problogger.gr/metafrastiki-ipiresia-voulgarika\n3β. Σιγουρευτείτε ότι το σαιτ σας ανοίγει εξίσου καλά σε υπολογιστή με μεγάλη οθόνη και σε κινητό ή τάμπλετ (responsive design – mobile friendly). Οι περισσότεροι πελάτες ψάχνουν μέσου κινητών τηλεφώνων (smartphones) οπότε δουλειά τον προγραμματιστών και τον δημιουργών του σαιτ είναι να έχουν κάνει καλά την δουλειά τους.\n3γ. Πιστοποιητικό SSL, το οποίο δείχνει ότι το site σας είναι ασφαλές για χρήση. Η πράσινη κλειδαριά στην μπάρα του browser είναι εγγύηση ότι λειτουργείτε σε ασφαλές περιβάλλον.\n3δ. Ταχύτητα φόρτωσης ιστοσελίδας. Εκτός από της μηχανές αναζήτησης και οι άνθρωποι δεν θέλουν αργά σαιτ τα οποία κάνουν να ανοίξουν 5 λεπτά. Αν το έχετε φορτώσει με flash, τεράστιες φωτογραφίες και βίντεο κανείς δεν θα μείνει για να τα δει να φορτώνουν μετά από 10 λεπτά. Ούτε θα δει την ουαου τιμή, αν υπάρχει.\n4. Περιεχόμενο υψηλής αξίας\nΤο περιεχόμενο είναι ο βασιλιάς και μαζί με της φωτογραφίες πουλάει. Γιαυτό πληρώστε επαγγελματίες copywriter να γράφουν τα κείμενα σας. Επιλέξτε τους καλύτερους ώστε να έχετε και το καλύτερο περιεχόμενο. Σε βάθος χρόνου το ποιοτικό περιεχόμενο θα κερδίσει. Προσθέστε εταιρικό ιστολόγιο (blog) όπου θα ενημερώνετε τους επισκέπτες σας για νέα, προσφορές και εκπτώσεις καθώς και ενδιαφέροντες πληροφορίες γύρω από την επιχείρηση σας. Αν σας διαβάζουν και σας εμπιστεύονται θα αγοράζουν επίσης. Ένα καλογραμμένο κείμενο αυξάνει την εμπιστοσύνη προς την επιχείρησή σας και δείχνει την ατομική εξειδίκευσή σας. Πιστέψτε με, η ποιοτική αρθρογραφία είναι εξαιρετικής σημασίας και στο ηλεκτρονικό εμπόριο.\nΤο SEO για eshop χωρίζετε σε δυο κατηγορίες:\n1. Εντός (On-site)\n2. Εκτός (Off-site)\nΣτην πρώτη κατηγορία δουλεύετε στον κώδικα και το περιεχόμενο του σαιτ, ενώ στην δεύτερη ψάχνετε ποιοτικούς συνδέσμους (backlinks) οι οποίοι αυξάνουν το κύρος της επιχείρησης σας στα μάτια των μηχανών αναζήτησης. Στο διαδίκτυο υπάρχει ένας ολόκληρος κόσμος ο οποίος ασχολείται επαγγελματικά με την συγγραφή περιεχομένου για ιστοσελίδες όπως και με την αγοραπωλησία backlinks. Σε κάποια στιγμή της ανάπτυξης της επιχείρησης σας θα βρεθείτε αντιμέτωποι με ιδιοκτήτες άλλων σαιτ οι οποίοι πουλάνε συνδέσμους. Το κόστος ποικίλει ανάλογα με τα metrics εργαλείων όπως τα ahrefs, MOZ. Όσο μεγαλύτερα είναι αυτά τόσο ακριβότερος θα είναι ο σύνδεσμος. Όμως και τόσο καλύτερη δουλειά θα κάνει.\nΣτην αγορά συνδέσμων να ψάχνετε για το μεγάλο traffic και τα referring domains. Αυτά τα 2 δείχνουν την ποιότητα ενός σαιτ. Αν και υπάρχουν τρόποι να “πειραχτούν” σε βάθος χρόνου το “καλό” σαιτ θα δείξει ποιο είναι. Εμπιστευτείτε κάποιον επαγγελματία να κάνει ένα SEO audit στο δικό σας σαιτ και στα σαιτ τον 5 μεγαλύτερων ανταγωνιστών σας και να σας προσφέρει έτοιμες προτάσεις για το τι πρέπει να βελτιώσετε.\n6. Μην βιάζεστε – Το καλό πράγμα αργεί να γίνει\nΤο SEO, είναι ένα εξαιρετικά πολύτιμο εργαλείο στην προώθηση ιστοσελίδων όμως θέλει τον χρόνο του. Τα αποτελέσματα θα αργήσουν να εμφανιστούν και πρέπει να έχετε υπομονή και επιμονή ώστε να τα γευτείτε. Ως βασικότερη προϋπόθεση θέτω την κατάλληλη επιλογή εκείνης της ομάδας ειδικών με τους οποίους θα φτιάξετε την κατάλληλη χημεία ώστε να κοιτάτε προς την ίδια κατεύθυνση. Οι επιλογή των σωστών ανθρώπων είναι η βάση πάνω στην οποία θα χτίσετε την επιτυχία της επιχείρησης σας.\nΌλα τα άλλα θα έρθουν αν έχετε βρει τους σωστούς συνεργάτες.\nΘέλετε να ζητήσετε προσφορά και να συζητήσουμε για το πως μπορεί το eshop σας σας να βγαίνει σε καλύτερες θέσεις στα οργανικά αποτελέσματα της Google; Στείλτε μας email.


dimotikosafari.blogspot.gr, 'Ολα τα νέα, : ΛΕΒΕΝΤΗΣ ΑΝ ΕΚΛΕΓΟΥΝ ΣΥΓΓΕΝΕΙΣ ΜΟΥ ΘΑ ΠΑΡΑΙΤΗΘΟΥΝ ΜΕΤΑ ΑΠΟ 6 ΜΗΝΕΣ...\nΛΕΒΕΝΤΗΣ ΑΝ ΕΚΛΕΓΟΥΝ ΣΥΓΓΕΝΕΙΣ ΜΟΥ ΘΑ ΠΑΡΑΙΤΗΘΟΥΝ ΜΕΤΑ ΑΠΟ 6 ΜΗΝΕΣ...\n«Εμείς καταδικάζουμε την οικογενειοκρατία», λέει ο πρόεδρος της Ένωσης Κεντρώων, Βασίλης Λεβέντης απαντώντας σε όσους τον κατηγορούν ότι έχει τοποθετήσει ως επικεφαλής ψηφοδελτίων συγγενικά του πρόσωπα...\n«Ακόμα και να εκλεγούν οι συγγενείς μου θα παραιτηθούν στους έξι μήνες και θα δώσουν τις έδρες τους στους δεύτερους της λίστας», σημειώνει ο κ. Λεβάντης μιλώντας στο karfitsa.gr.\n«Οι συγγενείς μου δεν είναι σε εκλόγιμες θέσεις. Στα Γρεβενά την έδρα δεν θα την πάρουμε. Στο Επικρατείας έβαλα δεύτερο στη λίστα τον αδερφό μου που είναι και ιδρυτικό μέλος της Ένωσης Κεντρώων. Αυτή που μπορεί να εκλεγεί είναι η ανιψιά μου που ηγείται του ψηφοδελτίου των Δωδεκανήσων. Οι υποψήφιοι της Ρόδου απαίτησαν να μπει πρώτη. Και να βγει η ανιψιά μου θα παραιτηθεί σε ένα εξάμηνο υπέρ του δευτέρου» σχολιάζει.


Γιώργος Λιάγκας: Ποια είναι η επόμενη μέρα στον ΑΝΤ1; – 24ωρο\nΓιώργος Λιάγκας: Ποια είναι η επόμενη μέρα στον ΑΝΤ1;\nΠοιες είναι οι σκέψεις των στελεχών του σταθμού και τι επιθυμεί ο παρουσιαστής;\nΚαι ξαφνικά, τηλεοπτικό θέμα των ημερών έγινε ο Γιώργος Λιάγκας, του οποίου το επόμενο επαγγελματικό βήμα αναζητείται μετά την απόφαση του ΑΝΤ1 να «παγώσει» το Late Night για το δεύτερο μισό της σεζόν. Τι σχεδιάζει το κανάλι και τι θα γίνει με τον γνωστό παρουσιαστή;\nΣύμφωνα με το ρεπορτάζ που μετέφερε η Σταματίνα Τσιμτσιλή στο Happy Day, τα στελέχη του ΑΝΤ1 χαράσσουν νέα στρατηγική για το δεύτερο μισό της τηλεοπτικής σεζόν. Μέσα σε αυτό το πλαίσιο, λοιπόν, φαίνεται ότι αποφάσισαν και τη διακοπή του Late Night με τον Γιώργο Λιάγκα αλλά και το πάγωμα της εκπομπής του Γρηγόρη Αρναούτογλου.\nΈγινε μια αντιπρόταση στον Γιώργο Λιάγκα και την ομάδα του να παρουσιάσει μεσημεριανή ή απογευματινή εκπομπή. Εκκρεμούν ραντεβού τις επόμενες μέρες και με τον Γιώργο Λιάγκα και με τον Γρηγόρη Αρναούτογλου.\nΣτην εκπομπή Στη φωλιά των Κου Κου, όμως, παρουσιάστηκε ένα διαφορετικό σενάριο το οποίο θέλει τον Γιώργο να επιστρέφει στην ενημέρωση. Όπως ανέφερε ο Γιάννης Πουλόπουλος, έχει γίνει πρόταση στον Γιώργο Λιάγκα για καθημερινή εκπομπή μετά τις 18:00, η οποία θα αφορά σε κοινωνικό και πολιτικό ρεπορτάζ.\nΑπίστευτη δήλωση-απάντηση στον Γιώργο Λιάγκα! Η Τέτα Καμπουρέλη περιμένει στη γωνία τον Γιώργο Λιάγκα, μετά τις…\nΗ Ευρυδίκη Βαλαβάνη έκανε παιχνίδια στον Γιώργο Λιάγκα… «Πες μου αν το κούνησα αυτή τη φορά!»…\nΟ Σπύρος Μπιμπίλας γιόρτασε τα γενέθλιά του με αγαπημένους του φίλους και μάλιστα είπε στην κάμερα…


Στο βουνό υπήρχε θάλασσα - Mind and Soul\nphoto credit: Miradortigre Paisaje de Milford Sound via photopin (license)\nΚάποτε ένας ήρωας αναζητώντας την πολύτιμη προσωπική του ηρεμία, πήρε μια σημαντική απόφαση για τη ζωή του. Αποφάσισε να κάνει ένα ταξίδι μακριά από τα προβλήματα της ζωής του. Έτσι βρέθηκε σε ένα βουνό της Ελλάδας. Σε αυτό το βουνό αναγνώρισε πως η πηγή ενός ανεξάντλητου πλούτου βρισκόταν μέσα του.\nΑνέκαθεν είχα την αίσθηση, πως όσο πιο ψηλά ανεβαίνεις σε ένα βουνό τόσο πιο κοντά βρίσκεσαι στον ουρανό! Μα ποτέ δεν μπορείς να τον αγγίξεις. Ήταν λοιπόν κάτι ουτοπικό, μα όσο σκέφτομαι τον ήρωα της ιστορίας ίσως να είχε η αίσθηση αυτή κάποιο νόημα για εκείνον.\nΗ επιθυμία έχει ευθύνη\nΈφυγε για να βρει τον εαυτό του, έφυγε μακριά από τα προβλήματα του, έφυγε και πήγε όσο πιο ψηλά μπορούσε. Ίσως κάποιοι να τον κατονομάσουν ως φυγόπονο ή ανεύθυνο. Όμως στα μάτια τα δικά μου φάνηκε να πήρε συνειδητά την ευθύνη του εαυτού του. Άλλωστε ποιος είσαι εσύ που μπορείς να κρίνεις έναν άνθρωπο που επιθυμεί να γνωρίσει τον εαυτό του;\nΗ διαδρομή & η ηρεμία\nΟ ήρωας της ιστορίας, δεν απομονώθηκε ουσιαστικά για πρώτη φορά, όμως αυτή τη φορά έμοιαζε να χρειάζεται και την πραγματική ηρεμία γύρω του για να πετύχει αυτή την διαδρομή. Με κάνει να αναρωτιέμαι αν η πνευματικότητα προσεγγίζεται όταν απομονώνεσαι τελικά;\nΈμεινε πολύ καιρό κοντά στη φύση, κοντά στην ηρεμία που είχε ανάγκη. Είχε φτιάξει τον δικό του κήπο, έναν μικρό κήπο στον οποίο είχε δημιουργήσει πολλές ζωές απ’ την αρχή. Τις φρόντιζε, με αγάπη, υπευθυνότητα και χαμόγελο. Κάθε πρωί που ξυπνούσε, έβγαινε στον κήπο του και έλεγε «καλημέρα». Την εννοούσε, δεν ήταν λειψή, δεν είχε ερωτηματικά, δεν είχε καταναγκασμό. Ήταν πραγματικά μία καλή ημέρα!\nΔιψάω για ζωή\nΤο απόγευμα όταν έπεφτε ο ήλιος καθόταν κοντά στην νεοφυτεμένη του ελιά. Ήταν μικρούλα, όμως φανερά διψασμένη για νερό. Φαινόταν πως μιλούσε ώρες με τον φίλο της τον ήλιο. Ο ήρωας λοιπόν βλέποντας την ελιά να ξεδιψάει καθώς την πότιζε, συνειδητοποίησε πόσο διψασμένος ήταν ο ίδιος τόσα χρόνια!Έκανε μία αναδρομή στο παρελθόν του, ξανά έκανε με άλλες συνθήκες τον απολογισμό του και έφτασε στο παρόν του να κατανοεί τι σημαίνει διψάω για ζωή!\nΗ ελιά μεγάλωνε\nΜαζί με την ελιά ξεδιψούσε και εκείνος. Τουλάχιστον η ελιά αναπτύσσεται με την κουβέντα της με τον ήλιο, με το νερό της βροχής, με το νερό και την καλημέρα που της δίνει. Τρία στοιχεία ικανά για να την κάνουν να μεγαλώσει. Εκείνος δε μεγαλώνει με τον ήλιο, ούτε με το νερό της βροχής, ούτε με την καλημέρα. Ωστόσο όλα αυτά ήταν ικανά να μεγαλώσουν τον χώρο και τον χρόνο που έδινε στον εαυτό του πλέον.\nΠόσο σημαντικό είναι να αντιλαμβάνεσαι όσα υπέροχα σε περιβάλλουν. Ποτέ δεν είναι αργά για λίγο παραπάνω «εαυτό». Ποτέ δεν είναι αργά για μία νέα σκέψη, για μία νέα αρχή, για ένα νέο «εγώ» κάπως πιο φωτεινό, διάφανο και ανοικτό. Ο ήρωας πήγε στο βουνό για να βρει τον εαυτό του και έπειτα κατάλαβε πως ο εαυτός του βρισκόταν σε μία θάλασσα συναισθημάτων και σκέψεων. Άλλωστε πως θα ανθίσει ένα λουλούδι δίχως το νερό; Πως θα διευρυνθεί ένας άνθρωπος δίχως την εμπειρία του βιώματος των συναισθημάτων;\nΠως θα έβρισκε ο ήρωας μας τον εαυτό του, αν δεν «πότιζε» τα πληγωμένα του συναισθήματα και τις παραπονεμένες του σκέψεις; Τελικά στο βουνό υπήρχε θάλασσα! Μία θάλασσα που στην αρχή δεν φαινόταν, κι ας ήταν απέραντη. Η απεραντοσύνη υπάρχει παντού ακόμα και αν φτάσεις όσο πιο μακριά γίνεται. Υπάρχει και σε ακολουθεί μέχρι να την ανακαλύψεις και να την «ανακρίνεις».\nΟ δρόμος προς τον αυθεντικό σου εαυτό, είναι ανοικτός για να τον αναζητήσεις όπου κι αν βρίσκεσαι. Η έμπνευση και ο χρόνος είναι αυτά που έρχονται να σου φέρουν την αλήθεια μπροστά σου όταν είσαι έτοιμος!\nΗ ζωή θέλει λίγη τέχνη!Πιστεύεις πως το έχεις?


«Το παιχνίδι πήγε όπως το σχεδιάσαμε» - kokkina.gr\nΑρχική / ΜΠΑΣΚΕΤ / «Το παιχνίδι πήγε όπως το σχεδιάσαμε»\n«Το παιχνίδι πήγε όπως το σχεδιάσαμε»\nkokkina.gr TEAM 17:56 - 12/03/2018\tΓράψε το σχόλιό σου\nΙκανοποιημένος από την εικόνα των παικτών του έμεινε ο Γιάννης Σφαιρόπουλος, τονίζοντας πως το αγωνιστικό πλάνο υλοποιήθηκε στο έπακρο.\n«Σήμερα κάναμε ένα παιχνίδι συγκέντρωσης, που πήγε όπως το σχεδιάσαμε. Το ελέγξαμε με την καλή μας άμυνα, αλλά και με πολυφωνία στην επίθεση. Είδαμε πολύ ωραίες συνεργασίες και σταματήσαμε το παιχνίδι τους. Είχαμε καλή κυκλοφορία της μπάλας, είδαμε έξτρα πάσα. Παίξαμε ολοκληρωτικό μπάσκετ. Όσο προχωρά ο καιρός, πρέπει να συνεχίσουμε με αυτόν τον τρόπο. Φτάνουμε στους κρίσιμους μήνες κι έχουμε περιθώρια να βελτιωθούμε. Μας εδιαφέρουν και οι δύο στόχοι που έχουν μείνει».\nΓια το βαθμό προσαρμογής των Τιλί και Μπράουν, απάντησε: «Ανεβαίνουν αυτοί οι παίκτες, αλλά μπορούν να βελτιωθούν όπως και όλη η ομάδα. Το Ρέθυμνο είναι πολύ αθλητική ομάδα, έχει έναν πολύ καλό προπονητή και ο τρόπος παιχνιδιού μας τους έβγαλε εκτός ρυθμού».\nΓια τον αγωνιστικό ρυθμό της ομάδας του, τόνισε: «Μπορούμε και καλύτερα από αυτό».\nbasket league δηλώσεις Ολυμπιακός Ρέθυμνο Σφαιρόπουλος\t2018-03-12\nΕτικέτεςbasket league δηλώσεις Ολυμπιακός Ρέθυμνο Σφαιρόπουλος\nΠροηγούμενο Περίπατος κόντρα στο Ρέθυμνο\nΕπόμενο «Κάθε μέρα μαθαίνω»


Ντέρμπι στην Τούμπα, στήριγμα ο Πλατανιάς - Kerkidasport.gr - Αθλητικά νέα από την Ημαθία - Βέροια, Νάουσα, Αλεξάνδρεια\nPosted Φεβ 08, 2015\nΕξαιρετικά ενδιαφέροντα παιχνίδια περιλαμβάνει το πρόγραμμα της Κυριακής. Ξεχωρίζει ,αναμφίβολα, το ντέρμπι της Τούμπας ανάμεσα στον ΠΑΟΚ και τον Ολυμπιακό, ενώ σπουδαία ματς υπάρχουν, μεταξύ άλλων, τόσο στη Γαλλία, με τη Λυών να υποδέχεται την Παρί Σεν Ζερμέν, όσο και στην Πορτογαλία, με τη Σπόρτινγκ Λισσαβώνας να φιλοξενεί την Μπενφίκα, αλλά και στο Κόπα Άφρικα, με την Ακτή Ελεφαντοστού και την Γκάνα να διεκδικούν απόψε (21:00) το τρόπαιο. Από εκεί και πέρα, από τις υπόλοιπες αναμετρήσεις έχουμε ξεχωρίσει κάποιες, τις οποίες θα επιδιώξουμε να εκμεταλλευτούμε στοιχηματικά.\nΝίκη ή… τίποτα για Πλατανιά\nΞεκινάμε τα προγνωστικά από το πάμε στοίχημα κουπόνι με τον αγώνα της Σούπερλιγκ Πλατανιάς – Πανθρακικός, στον οποίο θα πάμε με τον «Άσσο» σε απόδοση 2.00. «Τελικός» το σημερινό παιχνίδι για τον Πλατανιά κόντρα στον Πανθρακικό. Οι Κρητικοί έβγαλαν ανεπιτυχώς ένα πάρα πολύ δύσκολο πρόγραμμα, όπου αντιμετώπισαν κατά σειρά τους Ατρόμητο (0-0), ΠΑΟΚ (0-1), Εργοτέλη (1-2), Παναθηναϊκό (0-3) και Αστέρα Τρίπολης (0-1). Στους 22 πόντους ο Πλατανιάς, μόλις στο +1 απ’ τη ζώνη του υποβιβασμού, με τους Πανιώνιο (16ος) και Εργοτέλη (15ος) να μετρούν ένα ματς λιγότερο. Άπαντες μίλησαν για παιχνίδι δίχως αύριο κόντρα στον Πανθρακικό, νίκη με κάθε κόστος, κάτι το οποίο θεωρούμε ότι θα καταφέρει η ομάδα από τα Χανιά.\nΑμφίρροπο ντέρμπι στη Θεσσαλονίκη\nΣτο ντέρμπι ανάμεσα στον ΠΑΟΚ και τον Ολυμπιακό, η επιλογή μας είναι το «1 DNB» στο ημίχρονο σε απόδοση 2.10. (Draw No Bet ή Ισοπαλία Όχι Στοίχημα: το ποντάρισμα επιστρέφεται σε περίπτωση ισοπαλίας). Μια ιδιαίτερα ταραχώδη εβδομάδα πέρασε ο ΠΑΟΚ. Το «στραπάτσο» της Κρήτης με τον ΟΦΗ έφερε την απόσταση απ’ τον Ολυμπιακό στους 8 πόντους, «γκρέμισε» τον δικέφαλο στην 3η θέση και προκάλεσε αλυσιδωτές αντιδράσεις. Ο Άγγελος Αναστασιάδης παραιτήθηκε στο ημίχρονο στα αποδυτήρια (!) του Γεντί Κουλέ, το ανακοίνωσε στη συνέντευξη Τύπου που ακολούθησε της οδυνηρής ήττας της ομάδας του. Λαϊκά δικαστήρια στην επιστροφή της αποστολής στη Θεσσαλονίκη, οπαδοί του ΠΑΟΚ φώναζαν ειρωνικά στους παίκτες «νάτοι, νάτοι οι πρωταθλητές»! Την επόμενη ημέρα, βέβαια, ο Αναστασιάδης πήγε κανονικά στην προπόνηση.\nΜε την καλύτερη δυνατή ψυχολογία, τη μεγαλύτερη δυνατή βαθμολογική διαφορά και πλήρη αποστολή ταξίδεψε στη Θεσσαλονίκη ο Ολυμπιακός. Στο κορυφαίο σημείο της σεζόν οι ερυθρόλευκοι, είναι πλέον το ακλόνητο φαβορί για τον τίτλο έπειτα απ’ το +8 που απέκτησαν μετά την εμβόλιμη αγωνιστική. Έπαιξαν όσο χρειάστηκε κόντρα στον Ατρόμητο την Τετάρτη, κέρδισαν 2-1 και πήραν την 9η σερί νίκη τους στη Σούπερλιγκ (εξαιρείται το ματς με τη Νίκη Βόλου). Σήμερα είναι προφανές ότι δεν είναι η ομάδα που «καίγεται» για τη νίκη, ακόμη και η ισοπαλία θα αποτελέσει θετικό αποτέλεσμα. Πιστεύουμε ότι ο ΠΑΟΚ, εκμεταλλευόμενος και τον παράγοντα έδρα, μπορεί να πάει στα αποδυτήρια έχοντας το προβάδισμα στο σκορ.\n«Ανεβαίνει» η Βέρντερ\nΣυνεχίζουμε με Μπουντεσλίγκα, από την οποία έχουμε ξεχωρίσει το «1Χ» σε απόδοση 2.00 στην αναμέτρηση Βέρντερ Βρέμης – Λεβερκούζεν. Σε εξαιρετική κατάσταση βρίσκεται η Βέρντερ Βρέμης η οποία έχει επικρατήσει στα τρία τελευταία παιχνίδια της στο πρωτάθλημα της Μπουντεσλίγκα, ξεφεύγοντας από τις τελευταίες θέσεις του βαθμολογικού πίνακα που οδηγούν στη χαμηλότερη κατηγορία ποδοσφαίρου της χώρας. Πιο συγκεκριμένα το συγκρότημα του Βίκτορ Σκρίπνικ πήρε τη νίκη κόντρα στις Μπορούσια Ντόρτμουντ (2-1 εντός έδρας), Χέρτα (2-0 εντός έδρας) και Χόφενχαϊμ (2-1 εκτός έδρας). Η Λεβερκούζεν, από την άλλη, είναι αήττητη εδώ και πέντε αγωνιστικές, παραμένοντας ψηλά στη βαθμολογία. Θα πάμε στο σημερινό ματς με το «μομέντουμ» της Βέρντερ, η οποία μπορεί να πάρει ένα θετικό αποτέλεσμα.\nOver στο Κάλιαρι\nΠερνάμε στην Ιταλία, με την πρότασή μας να είναι το Over 2.5 γκολ σε απόδοση 2.08 στην αναμέτρηση Κάλιαρι – Ρόμα. Η Κάλιαρι βρίσκεται ένα βαθμό πάνω από την επικίνδυνη ζώνη και πρόκειται για μία ομάδα που σκοράρει εύκολα, αλλά εξίσου εύκολα δέχεται γκολ, καθώς στα τρία τελευταία παιχνίδια της επιβεβαιώθηκε το γκολ / γκολ σε συνδυασμό με το Over 2.5. Από την άλλη, δεν έφτανε η κακή πορεία της στις τελευταίες αγωνιστικές στο πρωτάθλημα της Serie A, ήρθε για τη Ρόμα και ο αποκλεισμός από τα προημιτελικά του Κυπέλλου Ιταλίας από τη Φιορεντίνα στην έδρα της (2-0). Το συγκρότημα του Ρούντι Γκαρσία, επιπλέον, δεν έχει νίκη εδώ και τέσσερις αγωνιστικές στο πρωτάθλημα, καθώς μοιράστηκε από ένα βαθμό με τις Λάτσιο (2-2 εντός έδρας), Παλέρμο (1-1 εκτός έδρας), Φιορεντίνα (1-1 εντός έδρας) και Έμπολι (1-1 εντός έδρας).\nΜε κάλυψη ο Αγροτικός Αστέρας\nΕπόμενη στάση η Φούτμπολ Λιγκ, από την οποία έχουμε ξεχωρίσει το «1 DNB» σε απόδοση 1.85 στο παιχνίδι Αγροτικός Αστέρας – Πιερικός. Να εκμεταλλευτεί την έδρα του θέλει σήμερα ο Αγροτικός Αστέρας στο κρίσιμο εντός έδρας ματς με τον Πιερικό. Απ’ την εκτός έδρας ήττα με 1-0 απ’ τη Λάρισα προέρχεται ο Αγροτικός, ένα δίκαιο αποτέλεσμα. Εντός έδρας είναι σαφώς πιο ανταγωνιστικός και με περισσότερη αυτοπεποίθηση, εκεί έχει πάρει τους περισσότερους πόντους του. Από την άλλη, οι μελανόλευκοι προέρχονται από τρεις σερί πολύ καλές εμφανίσεις κόντρα σε Ζάκυνθο (1-1), Ηρακλή (2-2) και Απόλλωνα Καλαμαριάς (2-1), πήραν πέντε πόντους που τους έφεραν στους 17, στο +2 απ’ τη ζώνη του υποβιβασμού. Σήμερα θέλουν τουλάχιστον την ισοπαλία κόντρα σε μια ανταγωνίστρια ομάδα, ωστόσο οι γηπεδούχοι έχουν το προβάδισμα.\nUnder στη Φρανκφούρτη\nΟλοκληρώνουμε με μπάσκετ και το Under 152 πόντους στο παιχνίδι του γερμανικού πρωταθλήματος, Φρανκφούρτη – Άλμπα Βερολίνου. H Φρανκφούρτη δείχνει να «έσκασε» από την προσπάθεια Νοεμβρίου-Δεκεμβρίου σε συνδυασμό με το Eurochallenge και εκτός από τις δύο ήττες δεν έχει παίξει καλά γενικά. Απόψε πιθανώς θα έχει αδύνατη αποστολή γιατί υποδέχεται την, χωρίς αμφιβολία, καλύτερη ομάδα της χώρας. Η Άλμπα δεν φαίνεται να χάνει την πρώτη θέση της κανονικής περιόδου αλλά αν και είναι χαλαρή δεν παύει να διαλύει τις αντιπάλους της.\nΤην εποχή της φόρμας που βρήκε η Φρανκφούρτη, είχε ανεβάσει και την επιθετική της επίδοση. Από 70 πόντους ανά παιχνίδι ανέβασε το μέσο όρο της στους 80. Τις τελευταίες εβδομάδες με Eurochallenge LAST-16 και τις μέτριες έως κακές εμφανίσεις στην Μπουντεσλίγκα ο μέσος όρος της Φρανκφούρτης έχει πέσει ξανά στους 71 πόντους και αντίστοιχα στο Eurochallenge στους 71 πόντους (68-71 με Αβτοντόρ, 75-70 την Ντεν Μπος και 62-71 την Τάρτου Ροκ). Η Άλμπα ούτως ή αλλιώς έχει σπουδαία άμυνα, την δεύτερη καλύτερη της λίγκας, με 72 πόντους παθητικό ανά παιχνίδι. Μετά το στραπάτσο από τον Παναθηναϊκό και τον πολύ πιθανό πια αποκλεισμό της από την Euroleague θα θέλει να κάνει ένα καλό παιχνίδι στην Μπουντεσλίγκα. Με το ρυθμό που δίνει εντός η Φρανκφούρτη θα ακολουθήσει φυσικά η Άλμπα και θα επικρατήσει. Επιλογή το Under 152.


Επιλογή κάρτας γραφικών - Ερωτήσεις του PCsteps.gr\nΌλες οι Ερωτήσεις στο PCsteps › Κατηγορία: Υπολογιστής / Hardware › Επιλογή κάρτας γραφικών\ngaming4you . ρώτησε πριν 7 έτη\nΚαλησπέρα, λοιπόν σκέφτομαι να κάνω μια αναβάθμιση στο pc αλλάζοντας την κάρτα γραφικών με στόχο το gaming αλλά και με χαμηλό budget. Τα λεφτά που θα μπορούσα να διαθέσω για την κάρτα είναι μέχρι 170-180(maximun) … τσουχτερά. (ίσως να περιμένω και καμία έκπτωση).\nΚοιτάω ήδη κάρτες και θα ήθελα μια γνώμη πια είναι πιο καλή τι κερδίζω τι χάνω και τέτοια. Είναι περίπου στα ίδια χαρακτηριστικά και στην ίδια τιμή. επίσης θέλω να μπορεί να υποστηρίξει παράλληλη επεξεργασία ώστε στο μέλλον να βάλω και μια δεύτερη κάρτα. Κοιτούσα για crossfire x σύνδεση άλλα είδα πως οι κάρτες με σύνδεση SLI έχουν περισσότερα MHz οπότε αν είναι δυνατόν να μου εξηγούσατε την διαφορά τους.\n………….Crossfire / CrossfireX……….\nSapphire Radeon R7 265 2GB Dual-X\nRadeon Strix R7370 2GB Gaming\nAsus Radeon R7 265 2GB DirectCU II\nRadeon R7 370 2GB Gaming\nGainward GeForce GTX950 2GB\nΔεν έχει νόημα να συγκρίνεις τα MHz σε επεξεργαστές διαφορετικής αρχιτεκτονικής, σαν ένα σκέτο νούμερο δεν σημαίνουν τίποτα.\nΕπίσης, δεν υποστηρίζουν όλες οι μητρικές SLI ή Crossfire. Οι μητρικές που υποστηρίζουν SLI κοστίζουν πάνω από 140-150 ευρώ. Crossfire θα βρεις και σε πιο οικονομικές, αλλά πολλές μητρικές δεν υποστηρίζουν κανένα από τα δύο.\nΗ 950 είναι η καλύτερη από τις υπόλοιπες που αναφέρεις, αν και μέχρι στιγμής οι κάρτες της AMD έχουν καλύτερες επιδόσεις στο DirectX 12. Αν πάντως σε ενδιαφέρει το crossfire στο μέλλον, η 370 είναι η επόμενη καλύτερη επιλογή.\ngaming4you . απάντησε πριν 7 έτη\nΔηλαδη υπάρχει περιπτωση να πάρω της AMD την 370 strix για παράδειγμα, και να μην υποστηριζει SLI? Πως θα ξέρω εγώ τι ακριβώς μπορεί να υποστηρίξει ή μητρική μου? Πάντως έχω δεύτερη θέση για κάρτα γραφικών\nΤο αν υποστηριζει SLI (Nvidia) ή Crossfire (Amd) είναι θεμα μητρικης και όχι καρτας γραφικων… Άρα θα κοιτάξεις στα τεχνικα χαρακτηριστικα της μητρικης που εχεις (μια απλη αναζητηση στο google πχ.) και θα δεις αν υποστηριζει τις 2 αυτες τεχνολογιες, αναλογα ποιας εταιρειασ καρτα θελεις να αγορασεις.\nσας ευχαριστώ για την βοήθεια. Τελικά υποστηρίζει μόνο crossfirex αλλά δεν με πειράζει καθόλου. Μάλλον θα πάρω την 370 strix και στο μέλλον ίσως να βάλω και μια δεύτερη


Eugene T. Gendlin Εις μνήμην – Ελληνικό Κέντρο Focusing\nBlogHome Νέα – Ανακοινώσεις Eugene Gendlin, News, The Focusing Institute Eugene T. Gendlin Εις μνήμην\nΜε ιδιαίτερη συγκίνηση ανακοινώνουμε στην Ελληνική Focusing κοινότητα το θάνατο του Eugene Gendlin (25.10.29 – 01.05.17), εμπνευστή της Focusing Βιωματικής Ψυχοθεραπείας. Υπήρξε ένα υπόδειγμα ευγένειας, ζεστής ανθρώπινης παρουσίας και ιδιοφυούς επιστήμονα. Θα τον φέρουμε με ανείπωτη ευγνωμοσύνη και αγάπη σε όλες τις υφές της προσωπικής και επαγγελματικής ζωής\nΔιαβάστε μια σύνοψη για τη ζωή και το έργο του σε μετάφραση από το σύνδεσμο https://www.eugenegendlin.com/ , όπως την σχολιάζουν οι Dr. Kevin Krycka και Dr. Donata Schoeller και την υπογράφει η Catherine Torpey, Διευθύντρια του Διεθνούς Ινστιτούτου Focusing.\nΣτον ίδιο σύνδεσμο μπορείτε να μοιράζεστε την εμπειρία σας και τις σκέψεις σας σε σχέση με τη ζωή και το έργο του Eugene T. Gendlin … τιμώντας έτσι, με τον τρόπο αυτό, τη ζωή του, τη ζωή, δηλαδή, που έζησε αλλά και το έργο αυτής της ζωής και τη ζωντάνια που έφερε σε όλους μας …\n(Μετάφραση: Νίκος Κυπριωτάκης)\nΟ Eugene T. Gendlin, ο αμερικανός φιλόσοφος και ψυχολόγος που ανέπτυξε την πρακτική διαδικασία ‘συνέννωσης’ νου-και-σώματος που ονομάζεται “Focusing” (“Διαδικασία Εστίασης“), πέθανε την 1η Μαΐου 2017 σε ηλικία 90 ετών στο Spring Valley, Νέα Υόρκη. Ο θάνατός του ανακοινώθηκε από το Διεθνές Ινστιτούτο Focusing (www.focusing.org), το οποίο ιδρύθηκε το 1985 από τον Δρ. Gendlin για να προωθήσει την πρακτική του Focusing και της φιλοσοφίας πίσω από αυτό, την οποία ονόμασε «Φιλοσοφία του Υπόρρητου» (Philosophy of Implicit). To Focusing είναι μια βιωματική, προσανατολισμένη-στο-σώμα, μέθοδος για τη γέννηση διαισθητικών ενοράσεων και συναισθηματικής θεραπευτικής δύναμης. Η φιλοσοφία του Gendlin εμπίπτει στον κλάδο της φιλοσοφίας που ονομάζεται φαινομενολογία. Σημαντικές επιρροές περιελάμβαναν τον Edmund Husserl, τον Jean-Paul Sartre και τον Maurice Merleau-Ponty.\nΚάτω από την καθοδήγηση του Carl Rogers στο Πανεπιστήμιο του Σικάγο, στη δεκαετία του 1950 και του ‘60, ο Gendlin ανέπτυξε μία από τις πρώτες μελέτες αποτελεσμάτων για την ψυχοθεραπεία. Η έρευνά του διατύπωσε πως η ψυχολογική αλλαγή γίνεται καλύτερα κατανοητή ως διαδικασία εύρεσης και παρακολούθησης της εσωτερικά βιωμένης εμπειρίας. Έδειξε ότι η ικανότητα των πελατών να πραγματώνουν διαρκή θετική αλλαγή στην ψυχοθεραπεία εξαρτάται από την ικανότητα του να έρχονται σε επαφή με μια μη λεκτική, σωματική αίσθηση των θεμάτων που τους έφεραν στη θεραπεία. Ο Gendlin ονόμασε αυτή τη διαισθητική σωματική αίσθηση με τον όρο «βιωμένη αίσθηση» (felt sense). Μελέτησε το πώς εκείνοι οι επιτυχημένοι πελάτες έρχονται σε επαφή και αρθρώνουν αυτή την βιωμένη αίσθηση, και ανέπτυξε το Focusing προκειμένου να διδάξει σε άλλους πώς να κάνουν το ίδιο. Το 1978, ο Gendlin δημοσίευσε το bestseller βιβλίο του Focusing, το οποίο παρουσίασε μια μέθοδο έξι βημάτων για να ανακαλύψει κανείς [ξανά] την πρόσβαση στη βιωμένη του αίσθηση και να αντλήσει από αυτήν τα στοιχεία για την προσωπική του ανάπτυξη.\nΟ Δρ. Kevin Krycka είναι Καθηγητής Ψυχολογίας και Αναπληρωτής Κοσμήτορας του Κολλεγίου Τεχνών και Επιστημών (https://www.seattleu.edu/artsci/map/faculty-and-staff/kevin-krycka-psyd.html). Είναι μέλος του Διοικητικού Συμβουλίου του Διεθνούς Ινστιτούτου Focusing (www.focusing.org/board).\nΟ Krycka λέει για τον Gendlin:\nΕπηρεασμένος από τη δουλειά του με τον Carl Rogers, ο Gene Gendlin προώθησε την ψυχοθεραπεία ως ένα χώρο επαναστατικό, όπου τα ανθρώπινα όντα όχι μόνο εμβαθύνουν στην ατομική τους εμπειρία, αλλά και βλέπουν την στενή σχέση τους με τους άλλους και τον κόσμο γύρω τους.\nΤο Focusing (Διαδικασία Εστίασης) έρχεται σε αντίθεση με την τάση μας να βιαστούμε να βγάλουμε συμπεράσματα ή να κρίνουμε. Αντιτίθεται σε κάθε τάση να βλέπουμε τους άλλους ως εργαλεία για τους προσωπικούς σκοπούς μας, επειδή είμαστε ουσιαστικά αλληλεπίδραση-με-τους-άλλους. Η εμπειρία είναι πάντα αλληλεπίδραση και επομένως ο πόνος δεν είναι ποτέ μονάχα ένα μεμονωμένο φαινόμενο. Είναι πάντοτε υπόρρητα κοινός. Οι Focusing-βιωματικοί Θεραπευτές γνωρίζουν ότι η θεραπεία που συμβαίνει στην ψυχοθεραπεία είναι η επιστροφή του ατόμου από την εμπειρία της απομόνωσης στην συνειδητοποίηση της σύνδεσης.\nΟ Gendlin ήταν πρωτοπόρος της “ενσωμάτισης” (“embodiment”) στη φιλοσοφία και την ψυχολογία. Ο Gendlin έγραψε στο βιβλίο του, Focusing:\nΌταν χρησιμοποιώ τη λέξη «σώμα» εννοώ κάτι περισσότερο από το φυσικό μηχανισμό. Όχι μόνο ζείτε φυσικά τις περιστάσεις γύρω σας, αλλά επίσης και εκείνες που σκέφτεστε μόνο στο μυαλό σας. Το φυσικά βιωμένο σώμα σας είναι στην πραγματικότητα μέρος ενός γιγαντιαίου συστήματος, από το εδώ και από άλλους τόπους, από το τώρα και από άλλους χρόνους, από εσάς και από άλλους ανθρώπους. Στην πραγματικότητα, από ολόκληρο το σύμπαν. Αυτή η αίσθηση του να είμαστε ζωντανοί φυσικά/σωματικά μέσα σε ένα αχανές σύστημα, αυτό είναι το σώμα και βιώνεται εκ των έσω.\nΟ Gendlin θεωρούσε τον εαυτό του, πρώτα και κύρια, ως φιλόσοφο και έφερε μια αυστηρή φιλοσοφική προοπτική στην ψυχολογία. Η προσέγγισή του παρουσιάστηκε στο πρώιμο βιβλίο του Experience and the Creation of Meaning (Η Εμπειρία και η Δημιουργία Νοήματος) και αργότερα εξελίχθηκε σε μια ολοκληρωμένη θεωρία της βαθιάς φύσης των διαδικασιών της ζωής. Η σκέψη του είναι με πληρότητα, διεξοδικά, διατυπωμένη στο κορυφαίο έργο του A Process Model (Ένα Μοντέλο διαδικασίας).\nΟ Gendlin έφερε τη φιλοσοφία σε κοινωνικά θέματα δημιουργώντας έναν τρόπο σκέψης που μπορεί να εφαρμοστεί σε όλα τα πιο απαιτητικά κοινωνικά θέματά μας, συμπεριλαμβανομένου του περιβάλλοντος και των θεμάτων της πολυ-πολιτισμικότητας. Επιδίωξε να ξεπεράσει τη δυϊστική σκέψη που βρισκόταν σε μεγάλο μέρος της φιλοσοφίας της απαρχής του μέσου του εικοστού αιώνα, επιδεικνύοντας τι σημαίνει να σκέφτεσαι με το σώμα και το νου. Οι μαθητές της φιλοσοφίας του έχουν ανακαλύψει πως όταν κάποιος/κάποια εμπλέκεται με το βιωματικό, ενσώματο υπόβαθρό μας και τη λογική, εκπληκτικοί νέοι τρόποι σκέψης γίνονται διαθέσιμοι σε αυτόν/αυτήν.\nΗ Δρ. Donata Schoeller (donataschoeller.com) είναι καθηγήτρια φιλοσοφίας και μετέφρασε στα Γερμανικά (με την Christiane Geiser) το κορυφαίο έργο του Gendlin, A Process Model (Ένα Μοντέλο Διαδικασίας). Είναι μέλος του Διεθνούς Συμβουλίου Ηγεσίας του Διεθνούς Ινστιτούτου Focusing. Η Schoeller λέει για τον Gendlin:\nΟ Gene Gendlin ήταν πρωτοπόρος σε αυτό που σήμερα θεωρείται “η στροφή προς την ενσωμάτιση“. Έφερε τη φιλοσοφία σε κοινωνικά θέματα σε μια εποχή που άλλοι ικανοποιούνταν να είναι στον ελεφάντινο πύργο του ακαδημαϊκού κόσμου. Δεν επέκρινε απλώς τον επικρατούντα δυϊσμό σώματος και νου, αλλά επέδειξε τι σημαίνει να σκεφτόμαστε με το σώμα και το νου. Οι Φιλόσοφοι μιλούν τώρα για τη φιλοσοφική πρακτική, αλλά ο Gene στην πραγματικότητα παρέδωσε μια [τέτοια πρακτική], μέσω του σπουδαίου έργου του, Ένα Μοντέλο Διαδικασίας και μέσω της ανάπτυξης της πρακτικής του Thinking At the Edge (ΤΑΕ, Βιωματική Σκέψη ή Σκέψη στην Αιχμή της Επίγνωσης).\nΩς νεότερη φιλόσοφος, ήταν μια εκπληκτική εμπειρία για μένα να δω την υπαρξιακή σοβαρότητα με την οποία έκανε φιλοσοφία. Δεν έκανε συμβιβασμούς με μια κάποια ευκολότερη ατζέντα. Του πήρε 30 χρόνια για να γράψει το κύριο έργο του. Ήταν πρόθυμος να εγκαταλείψει τους [ευνοϊκούς] χαιρετισμούς από τον ακαδημαϊκό κόσμο για να είναι αληθινός στο έργο του. Είμαι βαθιά ευγνώμων σ’ αυτόν, για το έργο του και για το παράδειγμά του.\nΑπό το 1968 έως το 1995, ο Gendlin δίδαξε φιλοσοφία και ψυχολογία στο Πανεπιστήμιο του Σικάγο. Εκεί δίδαξε μια σειρά μαθημάτων σχετικά με την Οικοδόμηση Θεωριών που αργότερα οδήγησε σε μια πρακτική που ονομάζεται “Thinking at the Edge” (Βιωματική Σκέψη ή Σκέψη στην Αιχμή της Επίγνωσης, TAE). Το ΤΑΕ είναι μια μέθοδος δεκατεσσάρων βημάτων για την αξιοποίηση της μη-εννοιολογικής, βιωματικής γνώσης για οποιοδήποτε θέμα, για τη δημιουργία νέων θεωριών και εννοιών.\nΟ Gendlin ήταν Εβραίος, γεννημένος στη Βιέννη, στην Αυστρία, στις 25 Δεκεμβρίου 1926. Ζούσε με τους γονείς του στο 9ο διαμέρισμα της Βιέννης, μια πολύ εβραϊκή συνοικία εκείνη την εποχή. Ο πατέρας του είχε σπουδάσει χημεία και είχε μια επιχείρηση για στεγνό καθάρισμα. Η οικογένεια έφυγε από την Αυστρία εξαιτίας της ανόδου του ναζισμού. Αρχικά διέφυγαν στην Ολλανδία και αργότερα μετανάστευσαν στις Ηνωμένες Πολιτείες με τους γονείς τους στο πλοίο SS Paris, στο τελευταίο ταξίδι του στη Νέα Υόρκη, που έφθασε στις 11 Ιανουαρίου 1939. Συνέχισε, υπηρετώντας στο Ναυτικό των Ηνωμένων Πολιτειών και με το να γίνει Αμερικανός πολίτης.\nΣπούδασε υπό τον Carl Rogers, τον ιδρυτή της πελατοκεντρικής/προσωποκεντρικής θεραπείας, κατά τη διάρκεια της δεκαετίας του 1950, και έλαβε διδακτορικό στη φιλοσοφία από το Πανεπιστήμιο του Σικάγο το 1958. Οι θεωρίες του Gendlin επηρέασαν τις πεποιθήσεις του Rogers και έπαιξαν ρόλο στην άποψη του Rogers σχετικά με την ψυχοθεραπεία. (Δείτε http://www.focusing.org/multimedia/carl-rogers.asp)\nΜετά την αποχώρησή του από το Πανεπιστήμιο του Σικάγο, ο Gendlin και η σύζυγός του Mary Hendricks-Gendlin μετακόμισαν στην πολιτεία της Νέας Υόρκης το 1996. Η Mary συνεργάστηκε στενά με τον Gendlin και υπήρξε για πολλά χρόνια Διευθύντρια του Ινστιτούτου Focusing. Πέθανε τον Μάρτιο του 2015.\nΟ Gendlin ίδρυσε το Ινστιτούτο Focusing το 1985 για να διευκολύνει την κατάρτιση και την εκπαίδευση στο Focusing, για ακαδημαϊκές και επαγγελματικές κοινότητες, και για να μοιραστεί την πρακτική αυτή με το κοινό. Το 2016, το όνομά του άλλαξε σε Διεθνές Ινστιτούτο Focusing.\nO Gendlin τιμήθηκε τέσσερις φορές από την Αμερικανική Ψυχολογική Εταιρεία (APA) και ήταν ο πρώτος αποδέκτης του βραβείου του Διακεκριμένου Επαγγελματία Ψυχολόγου της Χρονιάς από την APA. Του απονεμήθηκε το βραβείο Viktor Frankl από το Οικογενειακό Ίδρυμα Viktor Frankl, το 2008. Το 2016 τιμήθηκε με ένα βραβείο για το συνολικό έργο της ζωής του από τον Παγκόσμιο Οργανισμό για την Προσωποκεντρική και Βιωματική Ψυχοθεραπεία και Συμβουλευτική (World Association for Person Centered and Experiential Psychotherapy and Counseling, WAPCEPC) και ένα βραβείο για το συνολικό έργο ζωής του από την Ένωση Ηνωμένων Πολιτειών για τη Σωματική Ψυχοθεραπεία (United States Association for Body Psychotherapy).\nΟ Gendlin ήταν ιδρυτής και μακροπρόθεσμος συντάκτης του περιοδικού Psychotherapy: Theory, Research and Practice, καθώς και του εσωτερικού περιοδικού του Ινστιτούτου Focusing που ονομάζεται Folio, και είναι συγγραφέας πολλών βιβλίων, συμπεριλαμβανομένου του Focusing-Oriented Psychotherapy: A Manual of the Experiential Method (Guilford). Η έκδοση για τη μαζική αγορά του δημοφιλούς κλασικού Focusing έχει μεταφραστεί σε 17 γλώσσες και έχει πουλήσει πάνω από μισό εκατομμύριο αντίτυπα.\nO Gendlin συνεχίζει να είναι ζωντανός μέσα από τρία παιδιά, την Elissa Gendlin (από τον γάμο του με τη Mary Hendricks-Gendlin), τον Gerry Gendlin και τη Judith Jones (και τα δύο από τον γάμο του με την Frances Gendlin).\nΓια περισσότερες πληροφορίες: http://www.focusing.org/bios/gendlin_bio.html.\nCatherine Torpey, Διευθύντρια (Executive Director) του Διεθνούς Ινστιτούτου Focusing\n(845) 480-5111 (office) ή catherine@focusing.org.\nprevious post: Βιβλιοπαρουσίαση: Προσωποκεντρική θεραπεία: Η Focusing-βιωματική προσέγγιση\nnext post: 4ος κύκλος διαλέξεων 2017 Γιώργος Ξηροπαΐδης Αμοιβαιότητα και ασυμμετρία


Lorenzo: Είμαι απογοητευμένος\nΑκόμα ένα κακό αποτέλεσμα για τον Ισπανό, ο οποίος δεν έκρυψε τα συναισθήματά του και προέβη σε… ομολογίες. Δείτε τι είπε.\nΟ αγώνας του Jerez θεωρείται παραδοσιακά μια συνάντηση υπεροχής για τον Jorge Lorenzo, ωστόσο το αποτέλεσμα φέτος ήταν αποκαρδιωτικό για τον Ισπανό. Ο Lorenzo τερμάτισε 12ος και η απογοήτευση ήταν έκδηλη στο πρόσωπό του.\nΜετά τον αγώνα, ο Ισπανός μίλησε για την ψυχολογία του και για το τι σκέφτεται για το μέλλον και τους επομένους αγώνες: «Προφανώς δεν μπορώ να είμαι χαρούμενος για τον αγώνα μου. Δεν μπορώ να είμαι κεφάτος, το λογικό είναι να είμαι στενοχωρημένος, απογοητευμένος και να ανησυχώ. Αλλά θα συνεχίσουμε.»\n«Αύριο (σ.σ. σήμερα, Δευτέρα) έχουμε ένα σημαντικό τεστ με πολλά πράγματα να δούμε, με την ευχή ότι κάτι θα μας δώσει μεγαλύτερη ταχύτητα. Είναι μια δύσκολη περίοδος για μένα. Θα συνεχίζω να σκέφτομαι θετικά. Είναι η μόνη πνευματική κατάσταση που πρέπει να έχω. Νομίζω ότι είμαι πρωταθλητής και οι πρωταθλητές συνεχίζουν να παλεύουν μέχρι να βρουν μια λύση» συμπλήρωσε ο Lorenzo.\nO αναβάτης της Repsol Honda ανέφερε συγκεκριμένα, ποια είναι η δυσκολία που αντιμετωπίζει με την μοτοσυκλέτα της ομάδας: «Η μοτοσυκλέτα μεταφέρει πολύ βάρος στον εμπρός τροχό και είναι δύσκολο για μένα να έχω αρκετή ενέργεια στα χέρια μου. Πρέπει να βρω κάποιες λύσεις για αυτό. Επίσης είμαι σίγουρος ότι κάτι μας λείπει στο θέμα του φρένου κινητήρα, κάτι δεν καταλαβαίνουμε ακόμα. Όλα αυτά μου δημιουργούν ανασφάλεια στην είσοδο των στροφών. Μέχρι να βελτιώσουμε αυτό το πρόβλημα, δεν μπορούμε να πάμε γρήγορα.»


Η Aeromexico επεκτείνει τη συνεργασία της με την Travelport - Airnews\nΑρχική Εξυπηρέτηση Η Aeromexico επεκτείνει τη συνεργασία της με την Travelport\nΗ Travelport ανακοίνωσε ότι ανανέωσε την καθιερωμένη συνεργασία της με την Aeromexico, μέσω μιας πολυετούς συμφωνίας διανομής.\n«Η ανανεωμένη συμφωνία μας με την Aeromexico αποτελεί απόδειξη της εμπιστοσύνης της αεροπορικής εταιρείας στην Travelport για να παρέχει στους πράκτορες και τους ταξιδιώτες μια σύγχρονη εμπειρία λιανικής μέσω των τεχνολογικών λύσεων επόμενης γενιάς μας», δήλωσε ο Jason Clarke, Chief Commercial Officer, Travel Partners στην Travelport.\n«Μαζί με την Aeromexico, εργαζόμαστε για την προηγμένη εφαρμογή περιεχομένου NDC, καθώς και για βελτιώσεις στην προβολή αγορών που θα ωφελήσουν όλους τους πελάτες στο κανάλι της επιλογής τους».\nΩς μέρος της συμφωνίας ανανέωσης, οι πράκτορες που συνδέονται με την Travelport θα έχουν πρόσβαση στην πλήρη γκάμα των προϊόντων της Aeromexico, συμπεριλαμβανομένου του περιεχομένου που προέρχεται από NDC, των διευρυμένων επιλογών και των βοηθητικών υπηρεσιών. Αυτό θα αυξήσει τις επιλογές των πελατών και θα επιτρέψει τόσο στην αεροπορική εταιρεία όσο και στους ταξιδιωτικούς πράκτορες να προσφέρουν πιο προσαρμοσμένο περιεχόμενο για τους ταξιδιώτες και, στη συνέχεια, μεγαλύτερη αξία.\nΗ Aeromexico θα αναπτύξει επίσης το Travelport Rich Content and Branding, το οποίο παρέχει στους πράκτορες μια πλούσια γραφικά εμπειρία και διασφαλίζει ότι οι επώνυμοι ναύλοι της αεροπορικής εταιρείας πωλούνται αποτελεσματικά από οπουδήποτε στον κόσμο.\n«Η μακροχρόνια συνεργασία μας με την Travelport συνεχίζει να ανταποκρίνεται και να υπερβαίνει τις ανάγκες των σύγχρονων ταξιδιωτών και συνεργατών πρακτορείων παγκοσμίως», δήλωσε ο Rastislav Martos, Senior Vice President – Revenue Management and Distribution στην Aeromexico.\n«Η νέα μας μετασχηματιστική συμφωνία με βάση την αξία με την Travelport είναι ένα τεράστιο ορόσημο για να επιτραπεί η λιανική πώληση με χαρακτηριστικά προϊόντων σε όλα τα κανάλια, παρέχοντας στους πελάτες μια πλήρη γκάμα επιλογών. Η ενημέρωση της συμφωνίας μας με την Travelport θα μας επιτρέψει να προσεγγίσουμε νέους πελάτες σε όλο τον κόσμο παρέχοντας στους πράκτορες μεγαλύτερα επίπεδα ευελιξίας και επιλογής. Ως εκ τούτου, η Aeromexico είναι ευγνώμων και εκτιμά τις συνεχείς προσπάθειες της Travelport να βελτιώσει το περιβάλλον του ταξιδιώτη.»\nΠροηγούμενο άρθροΑερομεταφορείς ανανεώνουν τους στόλους τους με το βλέμμα στην ανάκαμψη\nΕπόμενο άρθροΗ Fraport Greece στην πρώτη γραμμή της μάχης κατά του λαθρεμπορίου άγριων ζώων


Τμήματα με προβλήματα - Medium.gr\non 05 Σεπτεμβρίου 2020 . Posted in Ρατσισμός\nΕντάξει! Το αίτημα να φύγει η υπουργός Πολιτισμού γιατί κάηκαν τα αγριόχορτα στον αρχαιολογικό χώρο Μυκηνών έχει κάποια λογική. Να ζητείται όμως η παραίτησή της διότι, όπως λέει ο ΣΥΡΙΖΑ, «η κ. Λίνα Μενδώνη (…) αντί να απολογηθεί για τις αδικαιολόγητες εδώ και ένα χρόνο καθυστερήσεις και να εξασφαλίσει άμεσα την πρόσβαση όλων ανεξαιρέτως των επισκεπτών στην Ακρόπολη, η υπουργός Πολιτισμού αποκάλεσε με θράσος τους ανάπηρους και εμποδιζόμενους συμπολίτες μας “ανθρώπους με προβλήματα”. Σε οποιαδήποτε άλλη πολιτισμένη χώρα αυτή η μισαναπηρική δήλωση θα την είχε οδηγήσει σε παραίτηση. Η αναλγησία και ο κυνισμός του επιτελικού κράτους του Κ. Μητσοτάκη επιβεβαιώνονται καθημερινά» (4.9.2020).\nΚατ’ αρχάς «άνθρωποι με προβλήματα» που χρειάζονται το ασανσέρ για να ανεβούν στον Ιερό Βράχο δεν είναι μόνο «οι ανάπηροι και εμποδιζόμενοι συμπολίτες μας». Είναι και όσοι έχουν άσθμα ή κάποιες καρδιακές παθήσεις. Μπορεί να είναι απλώς ηλικιωμένοι, αν δεν πέφτουμε σε κάποιο ιδιόρρυθμο αμάρτημα «ηλικιακού ρατσισμού». Δεν ξέρουμε αν υπάρχει κάποια ορολογία για τους παραπάνω και δεν γνωρίζαμε πόσο έχει προχωρήσει η θεολογία της πολιτικής ορθότητας ώστε να θεωρείται «μιασαναπηρική» η έκφραση «άνθρωποι με προβλήματα». Μάλλον έτσι έχουν τα πράγματα αφού κατά τον ΣΥΡΙΖΑ, που έχει μελετήσει εμβριθώς τις δέλτους της πολιτικής ορθότητας, «ενισχύει τις προκαταλήψεις περί ευαλωτότητας των αναπήρων, επιχειρεί να απαλλαγεί από την ευθύνη που της αναλογεί, στιγματίζοντας τα ανάπηρα και τα εμποδιζόμενα άτομα». Είναι εντυπωσιακό, πάντως, πως τα περίπολα της κοινωνικής ευαισθησίας δεν αντελήφθησαν όλες αυτές τις μέρες ότι πεθαίνουν άνθρωποι με υποκείμενα νοσήματα. Νοσήματα; Θα μπορούσαν οι επίσημες ανακοινώσεις να λένε «υποκείμενες ιδιορρυθμίες», για να μην προσβάλλονται τα τμήματα Αναπηρικής Πολιτικής και Πολιτισμού του ΣΥΡΙΖΑ που εξέδωσαν την ανακοίνωση.\nΑποτελεί πρόβλημα η αναπηρία; Σίγουρα οι άτυχοι συμπολίτες μας δεν τη βιώνουν ούτε σαν ευλογία ούτε σαν κάποια ουδέτερη κατάσταση· κι ας ελπίσουμε ότι η έκφραση «άτυχοι» δεν προσέκρουσε σε κανένα δόγμα. Από την άλλη η κοινωνία, διά της πολιτείας, θεωρεί ότι είναι πρόβλημα και γι’ αυτό –πολύ ορθώς– λαμβάνει θετικά μέτρα. Ευθύνη της πολιτείας είναι να δημιουργεί εκείνες τις προϋποθέσεις ώστε να ξεπερνούν οι πολίτες όσα προβλήματα δημιούργησε η φύση, η κρίση, η πανδημία και το κακό συναπάντημα. Εξάλλου δεν αποτελεί πρόβλημα, ούτε αισχύνη, να έχει κάποιος πρόβλημα. Ολοι μας εξάλλου έχουμε· κάποιοι μικρά, άλλοι πολύ μεγαλύτερα.\nΜέγιστο όμως όλων των προβλημάτων είναι η εκμετάλλευση των ανθρώπων με προβλήματα για λόγους πολιτικής κερδοσκοπίας, ή έστω προβολής στα campus του πολιτικώς ορθού, και η παροχή λέξεων αντί λύσεων στα προβλήματά τους.\nΔημοσιεύτηκε στην εφημερίδα «Καθημερινή» στις 5.9.2020


Ημερίδα ΚΕΔΕ και ΤΠΔ με θέμα: "Νέες χρηματοδοτικές Ευκαιρίες και Δυνατότητες για την Τοπική Αυτοδιοίκηση" - InvestOta\nΗμερίδα ΚΕΔΕ και ΤΠΔ με θέμα: "Νέες χρηματοδοτικές Ευκαιρίες και Δυνατότητες για την Τοπική Αυτοδιοίκηση"\nΓια τη λήψη/προβολή του δελτίου τύπου και του προγράμματος της ημερίδας πατήστε εδώ.\nΓια τη λήψη/προβολή της πρόσκλησης προς τους Δημάρχους πατήστε εδώ.\nΓια τη λήψη/προβολή της τελευταίας ενημέρωσης για την πραγματοποιήση της ημερίδας πατήστε εδώ.\n[ΕΝΗΜΕΡΩΣΗ 18-12-2014] Μετά την επιτυχή ολοκλήρωση της ημερίδας, διαθέσιμες είναι πλέον οι ομιλίες του Προέδρου και του Γενικού Γραμματέα της ΚΕΔΕ, καθώς και το δελτίο τύπου που εξέδωσε η ΚΕΔΕ.\nΓια τη λήψη/προβολή του δελτίου τύπου(18-12) πατήστε εδώ.\nΓια τη λήψη/προβολή της ομιλίας του Προέδρου ΚΕΔΕ κ. Πατούλη πατήστε εδώ\nΓια τη λήψη/προβολή της ομιλίας του Γενικού Γραμματέα ΚΕΔΕ κ. Μουράτογλου πατήστε εδώ


Βίκυ Κάβουρα - Γιώργος Βίγγος: Η νέα βραδινή έξοδος του ζευγαριού\nΗΟΜΕ Ειδήσεις - Νέα Βίκυ Κάβουρα – Γιώργος Βίγγος: Η νέα βραδινή έξοδος και τα λόγια αγάπης της ηθοποιού για τον σύντροφό της! [pics]\n28.01.2020 | 20:20\nΒίκυ Κάβουρα - Γιώργος Βίγγος: Η νέα βραδινή έξοδος και τα λόγια αγάπης της ηθοποιού για τον σύντροφό της! [pics]\nΜετά από τέσσερα χρόνια μοναξιάς, η Βίκυ Κάβουρα βρήκε τον “πρίγκιπα” της! Η πανέμορφη ηθοποιός βρίσκεται εδώ και πέντε μήνες σε σχέση με τον γοητευτικό πολιτικό μηχανικό Γιώργο Βίγγο και οι δυο τους είναι full in love. Μπορεί στην αρχή της σχέσης τους να ήταν πιο προσεχτικοί και να απέφευγαν τις κοινές εξόδους, όμως πλέον δεν έχουν κανένα πρόβλημα. Ζουν κάθε στιγμή του έρωτά τους και αυτό φαίνεται!\nΟ φωτογραφικός φακός απαθανάτισε το ερωτευμένο ζευγάρι σε βραδινή του έξοδο στο Μέγαρο Μουσικής, όπου πήγε να παρακολουθήσει την θεατρική παράσταση “Όμορφη Πόλη”. Η Βίκυ Κάβουρα και ο Γιώργος Βίγγος ήταν ιδιαίτερα τρυφεροί μεταξύ τους και αδιαφορούσαν πλήρως για τα αδιάκριτα βλέμματα. Άλλωστε ο έρωτας δεν κρύβεται!\n“Βρήκα χαρά, ηρεμία και αγάπη. Και είμαι όντως χαρούμενη κι ευτυχισμένη στην αγκαλιά του Γιώργου. Είχα δηλώσει πως όταν βρεθεί ο κατάλληλος θα βγαίνω μαζί του και δεν θα κρύβομαι, ούτε από φωτογράφους ούτε από κανέναν. Καμαρώνω για τον άνθρωπό μου, γιατί να κρυφτώ; Βρήκα όσα ήθελα. Αγαπάω τη ψυχή του, την καλοσύνη του…” δήλωσε μεταξύ άλλων η Βίκυ Κάβουρα σε πρόσφατη συνέντευξή της στην Real News.


Frappedoupoli: «Πρώτο» κουδούνι σήμερα για χιλιάδες πρωτάκια και από Δευτέρα απεργία\n«Πρώτο» κουδούνι σήμερα για χιλιάδες πρωτάκια και από Δευτέρα απεργία\nΧιλιάδες πρωτάκια θα ακούσουν σήμερα για πρώτη φορά το σχολικό κουδούνι, που σηματοδοτεί την έναρξη της νέας σχολικής χρονιάς. Το “πρώτο μάθημα” που θα διδαχθούν περίπου ένα εκατομμύριο μαθητές που επιστρέφουν σήμερα…\nστα σχολεία είναι η απεργία καθώς μετά τη μαραθώνια συνεδρίαση των προέδρων των ΕΛΜΕ όλης της χώρας οι καθηγητές αποφάσισαν να πραγματοποιήσουν από τη Δευτέρα 16 του μήνα πενθήμερες επαναλαμβανόμενες απεργίες.\nΣε οτι αφορά στους δασκάλους και τους νηπιαγωγούς, η τελική απόφαση θα ληφθεί την Πέμπτη, ωστόσο όπως διαφαίνεται έως σήμερα προσανατολίζονται σε 48 απεργία με την ΑΔΕΔΥ στις 18 και 19 Σεπτεμβρίου.\nΣε αυτό το πλαίσιο, το ΔΣ της ΟΛΜΕ συναντήθηκε χθες με το ΔΣ της Διδασκαλικής Ομοσπονδίας . Μετά το τέλος της συνάντησης ο πρόεδρος της ΔΟΕ Χ. Κόκκινος δήλωσε ότι οι δάσκαλοι θα συμπορευτούν με τους καθηγητές. Ο αντιπρόεδρος της ΟΙΕΛΕ Νίκος Παΐζης δήλωσε ότι οι ιδιωτικοί εκπαιδευτικοί θα απεργήσουν στις 16 και 17 Σεπτεμβρίου.\nΕρωτηματικά φαίνεται πάντως ότι τίθενται σχετικά με τον τρόπο που ελήφθησαν οι αποφάσεις στην ολομέλεια των προέδρων καθώς σε κάποιες περιπτώσεις ελήφθησαν με μικρή προσέλευση καθηγητών, ενώ ερωτηματικό είναι η συμμετοχή στις απεργιακές κινητοποιήσεις.\nΜιλώντας στη Βουλή ο υπουργός Παιδείας Κων. Αρβανιτόπουλος επεσήμανε μεταξύ άλλων : «Και «πριν αλέκτωρ λαλήσαι τρις», ακούω τους συνδικαλιστές οι οποίοι σπεύδουν πριν να ανοίξουν τα σχολεία να ανακαλύψουν χιλιάδες κενών. Πώς τα ανακάλυψαν; Ακόμα δεν έχουν ανοίξει τα σχολεία. Τι αξιοπιστία έχει αυτή η καταγγελία; Δεκαπέντε χιλιάδες αποσπάσεις κάθε χρόνο εκπαιδευτικών, με εκατόν εξήντα μία χιλιάδες εκπαιδευτικούς και τα κενά είναι εκεί. Δεν σας προβληματίζει ότι αυτό το σύστημα δεν εξυπηρετεί την ελληνική οικογένεια, δεν εξυπηρετεί τους μαθητές, δεν εξυπηρετεί την κοινωνία, είναι κοστοβόρο και πρέπει να αλλάξει; Γιατί δεν τολμάμε; Και γιατί όταν τολμάμε να αλλάξουμε τα κακώς κείμενα, πρέπει να θεωρούμεθα «συντηρητικοί» ή «προοδευτικοί»;».\nΣε οτι αφορά τα βιβλία και τους καθηγητές το υπουργείο Παιδείας διαμηνύει οτι όλα θα είναι σήμερα στη θέση τους.\nΣε συστράτευση καλεί γονείς και μαθητές η ΟΛΜΕ\nΑνοικτές επιστολές προς τους γονείς και τους μαθητές απέστειλε η Ομοσπονδία Λειτουργών Μέσης Εκπαίδευσης (ΟΛΜΕ) ενόψει των απεργιακών της κινητοποιήσεων,\nΣειρά μέτρων για την προστασία των μαθητών και την ασφαλή μετακίνησή τους ανακοίνωσε η Τροχαία. Σύμφωνα με τις ανακοινώσεις της αστυνομίας μεταξύ άλλων προβλέπεται:\n- η διάθεση τροχονόμων για τη ρύθμιση της κυκλοφορίας σε οδικούς κόμβους κοντά σε μεγάλα σχολικά συγκροτήματα,\n- η εντατικοποίηση των ελέγχων των λεωφορείων που μεταφέρουν μαθητές,\n- η πραγματοποίηση διαλέξεων κυκλοφοριακού περιεχομένου στα σχολεία,\nΣτο πλαίσιο της εκστρατείας για την οδική ασφάλεια των μαθητών την Τετάρτη, ημέρα έναρξης της σχολικής χρονιάς, θα διανεμηθούν ενημερωτικά φυλλάδια με συμβουλές οδικής ασφάλειας και κυκλοφοριακής αγωγής για μαθητές και γονείς από αστυνομικούς της Τροχαίας σε δημοτικά σχολεία σε όλη τη χώρα.\nΕπίσης, πραγματοποιήθηκε στο υπουργείο Εσωτερικών συνάντηση του υπουργού κ. Γιάννη Μιχελάκη με το προεδρείο της Διδασκαλικής Ομοσπονδίας. Στην σύσκεψη συζητήθηκαν θέματα που αφορούν την εύρυθμη λειτουργία των σχολικών μονάδων ενόψει της έναρξης της νέας σχολικής χρονιάς, όπως οι σχολικοί τροχονόμοι, η μεταφορά των μαθητών καθώς και το ζήτημα των καθαριστριών στα σχολεία.\n«Το Υπουργείο Εσωτερικών έχει δώσει ήδη 21 εκ ευρώ για την εύρυθμη λειτουργία των σχολείων. Όσον αφορά το θέμα των καθαριστριών έχει ενταχθεί τροπολογία στο νομοσχέδιο του Υπουργείου Παιδείας που ψηφίζεται αύριο στην βουλή. Επίσης λύθηκε και το θέμα της μεταφοράς των μαθητών με την παράταση της προηγούμενης σύμβασης. Παράλληλα θα είμαστε σε επαφή με τους εκπαιδευτικούς φορείς, στην περίπτωση που χρειαστούν έκτακτα κονδύλια προκειμένου τα οποία προβλήματα δημιουργηθούν να τα αντιμετωπίσουμε άμεσα.»\nΑπό την πλευρά του ο πρόεδρος τη ΑΔΕΔΥ, Χαράλαμπος Κόκκινος, ανέφερε:\nΤο πρώτο είχε να κάνει με την λειτουργία των σχολικών επιτροπών και την χρηματοδότηση που θα έχουν, όπως επίσης τα ζητήματα που αφορούν με την υγιεινή των σχολείων και το θέμα των καθαριστριών που έχει προκύψει, τους σχολικούς φύλακες και τους σχολικούς τροχονόμους. . Το βέβαιο είναι ότι έχουμε προκηρύξει ένα δεκαήμερο για την ανάδειξη των ζητημάτων που αφορούν την πρωτοβάθμια εκπαίδευση και συμμετοχή στην απεργιακή κινητοποίηση της ΑΔΕΔΥ”.\nΣε σχολείο της Ν. Ιωνίας ο Τσίπρας\nΣτο 1ο ΕΠΑΛ Ν. Ιωνίας θα επισκεφθεί ο πρόεδρος του ΣΥΡΙΖΑ, Αλέξης Τσίπρας.\nΣύμφωνα με ανακοίνωση του ΣΥΡΙΖΑ, ο κ. Τσίπρας θα βρεθεί στο 1ο ΕΠΑΛ Ν. Ιωνίας, σήμερα Τετάρτη 11 Σεπτεμβρίου, στις 9.30πμ, με αφορμή την έναρξη της νέας σχολικής χρονιάς.\nΔείτε Την Ρία Αντωνίου Χωρίς Ρετούς, Χωρίς Πλαστικό Στήθος Και Χωρίς Πλαστική Μύτη! [Φωτο]\n«Έκανα για πρώτη φορά έρωτ@ στα ..... μου», δηλώνει η Ζέτα Δούκα! [video]


Βασικός οδηγός συναστρίας | Εναλλακτική Παιδεία\nΑρχική Μαθήματα Βασικός οδηγός συναστρίας\nΒασικός οδηγός συναστρίας\nΌλοι οι άνθρωποι ψάχνουν το ιδανικό ταίρι. Η συναστρία είναι ένας οδηγός που μας βοηθά στην επίτευξη αυτού του σκοπού. Ας δούμε λοιπόν, τι είναι καλό να προσέχουμε στα ωροσκόπια ώστε να έχουμε επιτυχημένες σχέσεις!\n1. Το ζώδιο του ενός όμοιο με το ζώδιο του ωροσκόπου του άλλου:\nΑυτό δείχνει μια παραλληλία στην συμπεριφορά αλλά και στη ψυχολογία δύο ανθρώπων. Ο ένας σύντροφος μπορεί πιο εύκολα να καταλάβει τα ζητούμενα του άλλου, έτσι υπάρχει αρμονία.\n2. Το ζώδιο του ενός να είναι το απέναντι ζώδιο του ωροσκόπου του άλλου:\nΔηλαδή ο έβδομος οίκος. Αυτό είναι υπερβολικά καλό, γιατί εδώ τα άτομα αλληλοσυμπληρώνονται. Ο ένας μπορεί εύκολα να μπαίνει στην θέση του άλλου χωρίς να μένει κανένας από τους δυο προσκολλημένος στην δική του οπτική.\n3. Συμβατές Σελήνες :\nΔηλαδή, η Σελήνη του ενός να είναι στο ίδιο ζώδιο με την Σελήνη του άλλου. Αυτή η θετική ιδιότητα εξασφαλίζει αρμονία μέσα στο σπίτι αλλά και στις κοινές συνήθειες. Ακόμη, η Σελήνη του ενός μπορεί να είναι σε ζώδιο που έχει κοινό στοιχείο με την Σελήνη του άλλου ή σε σχέση εξάγωνου με την Σελήνη του συντρόφου του , πχ. μια Σελήνη στον Ταύρο έχει στοιχείο τη γη και τα πηγαίνει καλά με τις άλλες γήινες σελήνες, της Παρθένου και του Αιγόκερω, καθώς επίσης και με τις Σελήνες στο υδάτινο στοιχείο, του Καρκίνου,του Σκορπιού, των Ιχθύων.\n4. Τα Φώτα (Ήλιος -Σελήνη) σε κάποια όψη μεταξύ τους:\nΕίναι βασική ένδειξη γάμου. Π.χ η Σελήνη του ενός σε σύνοδο ή σε τρίγωνο, τετράγωνο, αντίθεση, εξάγωνο με τον Ήλιο του άλλου.\n5. Η Αφροδίτη του ενός σε όψη με τον Άρη του άλλου:\nΈτσι επιτυγχάνεται η ερωτική χημεία στο ζευγάρι.\n6. Ο Δίας του ενός σε κάποια όψη με τους προσωπικούς πλανήτες (Ήλιο,Σελήνη ,Ερμή, Αφροδίτη,Άρη) του άλλου:\nΔίνει τύχη στην ένωση αυτή, υλική άνεση όπως και επισημοποίηση.\n7. Ο Κρόνος σε όψη με τους προσωπικούς πλανήτες του άλλου.\nΕξασφαλίζει την μακροβιότητα της σχέσης. Γιατί ο Κρόνος είναι ο χρόνος.\n8. Ο Ουρανός σε καλές όψεις [σύνοδος ,τρίγωνο, εξάγωνο] με τους προσωπικούς πλανήτες του άλλου:\nΔείχνει κεραυνοβόλο έρωτα και έλξη ,ενώ σε δύσκολες όψεις (τετράγωνο,αντίθεση) δείχνει την διάσπαση του ζευγαριού.\n9. Ο Ποσειδώνας σε θετικές όψεις με προσωπικούς πλανήτες:\nΕίναι ενδεικτικός μιας ρομαντικής σχέσης και μιας τάσης εξιδανίκευσης του συντρόφου.Σε δύσκολες όψεις όμως, δείχνει εξαπατήσεις και απογοητεύσεις.\n10. Ο Πλούτωνας σε θετικές όψεις με προσωπικούς πλανήτες :\nΠροσδίδει έντονο πάθος στην σχέση αλλά και μετάλλαξη των ατόμων. Σε αρνητικές όψεις από την άλλη βγάζει βία και τερματισμό της σχέσης.\nΠροηγούμενο άρθροΟι εβδομαδιαίες αστρολογικές προβλέψεις από 6/11 έως και 12/11/2017 για τα δώδεκα ζώδια\nΕπόμενο άρθροΟι ιδιοτροπίες και οι παρεξενιές των ζωδίων


προπονητήριο στα Καρδάμυλα Archives - Χιώτικη Διαφάνεια\nΕτικέτα: προπονητήριο στα Καρδάμυλα\n850.000€ για την κατασκευή κλειστού προπονητηρίου στα Καρδάμυλα\n11 Απριλίου 2019 diafaneia\nΤο ΔΣ με ομόφωνη απόφασή του ενέκρινε την πρόταση για χρηματοδότηση της κατασκευής κλειστού προπονητηρίου στα Καρδάμυλα, ύψους 850.000€. «Ο Δήμος Χίου με μεθοδικότητα και αποτελεσματικότητα υλοποιεί ένα αίτημα πολλών ετών. Μια υποδομή με σύγχρονες εγκαταστάσεις υψηλών προδιαγραφών θα καλύψει τις προπονητικές και αγωνιστικές ανάγκες των ομάδων. Θερμές ευχαριστίες στο ίδρυμα Kardamilian Foundation για την άμεση ανταπόκριση χρηματοδότησης της μελέτης καθώς και στον Γενικό Γραμματέα Αθλητισμού κ. Ιούλιο Συναδινό για την συνδρομή του» αναφέρεται σε σχετικό δελτίο τύπου του Δήμου Χίου.\nΚοινωνίαπροπονητήριο στα ΚαρδάμυλαΑφήστε ένα σχόλιο


Λαμία- Ξυλοδαρμός 6χρονου από τη μητέρα του: Πώς σώθηκε το αγόρι | The Indicator\nΛαμία- Ξυλοδαρμός 6χρονου από τη μητέρα του: Πώς σώθηκε το αγόρι\n6 Ιουνίου 2021 • Ώρα δημοσίευσης: 8:31 μμ\nΣτον εισαγγελέα οδηγήθηκε το απόγευμα της Κυριακής η 33χρονη μητέρα, που αργά το βράδυ του Σαββάτου φέρεται να ξυλοκόπησε τον 6χρονο γιο της. Η 33χρονη αφέθηκε προσωρινά ελεύθερη, ενώ το πρωί της Δευτέρας 7 Ιουνίου, με εντολή Εισαγγελέα θα περάσει από Ψυχιατρικές εξετάσεις στο νοσοκομείο Λαμίας και στη συνέχεια θα επανέλθει στο Δικαστικό Μέγαρο Λαμίας, για να γίνει το αυτόφωρο.\nΣύμφωνα με την ιστοσελίδα LamiaReport την ώρα που έγινε το κακό, τα περισσότερα μέλη της οικογένειας έλειπαν από το σπίτι. Αυτό που «εξαγρίωσε» τη μητέρα ήταν ότι το 6χρονο αγοράκι τσακώθηκε με τη μικρότερη αδελφούλα του.\nΤότε η 33χρονη μητέρα άρχισε να το χτυπά στο πρόσωπο. Σύμφωνα με το ρεπορτάζ η μητέρα έριξε κάτω το παιδί και αυτή από πάνω συνέχισε αν το χτυπάει με αγριότητα. Τα ουρλιαχτά του μικρού παιδιού σήκωσαν στο πόδι όλη τη γειτονιά, ενώ το παιδάκι έσωσε η 13χρονη ξαδελφούλα του, που μένει στο ίδιο σπίτι, και έτρεξε και κατάφερε να πάρει το εξάχρονο αγοράκι από τα χέρια της μητέρας που ήταν εκτός εαυτού.